text:
Vaega 1: O le Si'omia pea
o i Tatou e Taimi ua Mavae
Tusia: John Enright
Fa'aliliuina: Eti Sa'aga
E maitauina e so'o se tasi a ua lava sona taimi
i Amerika Samoa le fa'apitoa ma le ese lava o nei motu mai i isi motu
ma atunu'u uma. O a tonu lava itu e ese mai ai Amerika Samoa
Muamua, o le matagofie va'aia o ona laufanua e
atagia mai e atumauga lanu lau'ava, e o'o i le matalasi o ona
talafatai. O le itu lona lua, o le mautu o ona tagata i o latou
soifuaga masani, lea ua lauiloa ai Samoa i le latou fa'aaloalo ma le
tali malo masani, ae maise ai le latou mitamitaga teu fatu i le latou
lava gagana ma a latou aga i fanua teu loto. O le itu lona tolu, o le
maua fa'atasi ai lea o lalolagi e lua--le televave o le olaga fa'aona
po nei i le itu tau fefa'ataua'iga ma atunu'u i fafo, ma le faifai
malie o le soifuaga masani tau aiga ma nu'u&emdash;lea e maua uma i
se nofoaga e tasi i le taimi e tasi.
Ae o le itu pito i taua lava o lo'o i ai, o le
fa'afailelega lea o le tulaga ua i ai nei Amerika Samoa mai le
fa'asolopito o mea fa'apitoa na tutupu i tausaga ua mavae.
O tulaga va'ai e pei ona i ai nei, o Samoa o se
nofoa'ga mai anamua, ae maise ai o se nofoaga sa nofoia ni ulua'i
tagata sa latou fa'ato'aina le laufanua ma le lau 'ele'ele mo le tolu
afe tausaga. O se nofoaga ua tasi ai ona laufanua ma tagata sa latou
fa'atamataneina, ma ua le mafai ona tu'u vaevaeina. O se nofoaga fo'i
ua tofutofusia ona lau'ele'ele ma lona lava igoa, ma o igoa fo'i ia
sa tu'u fa'asolo mai lea tupulaga i lea tupulaga, ma o lo'o i ai fo'i
le tala'aga atoa o lo'o aofia ma na mafua ai ma le igoa. O se nofoaga
ua liua o latou tua'a, ma ua avea ai ma tala fa'asolopito ma ua fai
ona pine fa'amau ma mata'iga e pei o Fatumafuti.
E ui ina ua puipui malu ni isi tala
fa'asolopito ma agaifanua a Amerika Samoa i lana aganu'u tu'u fofoga,
fa'apea ma tala'aga tusitusia, peita'i, o le pine fa'amau o mea ua
mavae o se molimau lea o mea o lo'o tutupu i aso nei, ma o lo'o
si'omia ai i tatou i aso uma lava. Ua fa'apena agaifanua ma aganu'u i
le fa'asamoa.
Ua tatau la ona tatou fa'atauaina ma puipui
malu i ai. E fa'apena fo'i ona tatou fa'atauaina ma puipui malu i ona
tulaga maota ma isi mai anamua, o mea o lo'o i ai, fa'apea ma fale o
lo'o i ai ia nofoaga. E le gata i lea, ae 'o itumalo o lo'o latou
puipui malu ma u'umau i ia nofoaga, e tatau ona fa'asaoina ma
lagolagoina.
O le alagatatau lea o le fa'asaoina ma le
puipuia o agaifanua i totonu o Amerika Samoa--ina ia mafai ai ona
fa'atumau pea le matalasi ma le taua o nei motu. O le a avea fo'i lea
ma ala o le a tumau ai pea le fa'amalumaluga ma le tamaoaiga o le
soifuaga o Samoa mai anamua.
O lea tala'aga e loloto. O ia alagamanuia
fa'asolopito ua tu'u'a'ao mai i le tolu afe tausaga o nofoia e tagata
soifua lau'ele'ele ia, o lo'o tumau ma o lo'o i ai pea i nofoaga
'ese'ese i totonu o le Teritori. Na i ai pea mai le amataga, e aofia
ai nofoaga mai anamua e pei o le Faga o lo'o i Ta'u ma A'a o lo'o i
Tutuila, e o'o i le tulaga mai le Taua Lona II o le lalolagi e aofia
ai le Blunts Point ma Breaker's Point.
O isi nofoaga e i ai le Maota o le Malo fa'apea
ma le a'oga a tama'ita'i i Atauloma e iloa gofie lava i le va'ai. O
isi nofoaga o lo'o i ai tulaga mata'iga mai aso anamua ua tanumia i
le palapala, ma e mafai lava ona maua pe iloa gofie fo'i e tagata
atamamai o lo'o latou su'esu'eina tulaga fa'apea.
O isi tulaga fa'apea, e vave lava ona
fa'aleagaina ona o le suaina o le palapala, po'o le fa'aaogaina fo'i
o le 'ele'ele e fausia ai maota, laoa ma fale o tagata. O le
fa'apopolega, afai o le a fa'aleaogaina pe suaina nei nofoaga, e le
toe mafai ona toe fa'atula'i mai. Ma o mataupu taua la mo lo tatou
soifuaga mai anamua ua le toe maua ma ua motusia.
I le toe fa'atula'i mai ma le toe fafagu o
measina ia a Samoa mai anamua i lona taua ua ala ai ona fa'avaeina le
Ofisa Fa'asao o Measina a Samoa i totonu o le Malo o Amerika Samoa. O
lea ofisa sa fa'avaeina i le tausaga 1970.
O le matafaioi a le ofisa autu lenei o le
puipuia mai lea o measina ia a Samoa anamua mai le fa'aleagaina po'o
le fa'atalale. E le gata i lea, o le puipuia o tu ma agaifanua a
Samoa mai anamua i totonu o le teritori. O lenei puipuiga ua aofia
fa'atasi ai tulaga uma mai anamua o lo'o i totonu o laufanua a le
Malo, fa'apea ma laufanua faitele.
I le tu'ufa'atasiga o lenei tuistusiga o le a
tatou taga'i ai i tulaga 'ese'ese ma le tu'ufa'atasiga o measina ia a
Samoa mai anamua, o lo'o maua i totonu o Amerika Samoa. E le gata i
le mo le silafia o ia tulaga, ae o le a talanoaina ai fo'i auala uma
e ao ona faia e mafai ai ona puipuia atili ia tulaga mai le
fa'atamai'ina.
* * *
Vaega 2: Fa'amaoniga o Tua'a ua Mavae.
Tusia: John Enright
Fa'aliliuina: Eti Sa'aga
O le tulaga pito i leva o tala'aga fa'asolopito i totonu o Ameirka
Samoa o lo'o tanumia ma ufitia i le 'ele'ele fa'apea togavao. I le
fa'auigaina e le lomi fefiloi o le toe sailia o nei tulaga, o lo'o
ta'ua mai ai o se fa'asaienesi lea e su'esu'eina ai mea na totoe mai
anamua, ma e maitauina ma mautinoa ai le tala'aga o soifuaga o
tagata, ae maise mea masani sa latou faia i aso ua mavae. O ia tulaga
uma, e mafai ona maua i lalo o le palapala ma le lavelave o le ufitia
o togavao, ma e tatau lava ona su'esu'e malie i se auala ia 'aua ai
ne'i afaina pe fa'aleagaina ai o latou tulaga ma'ale'ale.
O se fa'asaeanisi faigata, umi, toe tele le taimi e alu ai, aua e
fai o le lagalaga ma 'eli'eli malie a'e o nei tulaga mai anamua, ae o
le auiliili fo'i ma le tigaina i le fa'aputuina o fa'amaumauga
atoatoa uma e tusa ai ma mea ta'itasi uma o lo'o maua a'e. O se
sa'ili'iliga e alu se taimi umi o fai. O su'esu'ega o lo'o faia i
nofoaga i Amerika Samoa ua i le tulaga amata nei o le fa'aputuputuina
ma iloiloina o fa'amatalaga uma o nei nofoaga. E ui la ina e fa'apea
o lea fa'ato'a amata, ua lava ma totoe fa'amaumauga ua i ai i le
taimi lenei e maua ai si na ata manino o le na o se vaega o le
soifuaga atoa o Samoa sa i ai i taimi ua mavae.
O se manatu lata mai fa'asaienesi e fa'apea o tagata muamua lava
na fa'a'ainaina motu o le atu Samoa na taunu'u mai pe a ma le 3,000
tausaga talu ai. O ni tagata pito i maoa'e le atamamai i le folau ma
le fai faiva nei tagata, ma sa fa'asolosolo mai le latou folauga mai
le itu i sasa'e (lea e i ai le atu motu o le Admiralty Isalands) i le
itu i matu o Niu Kini tusa ma le 3,000 maila le mamao. Ua iloa ma
fa'amaonia lea manatu ona o ni itu'aiga ipu 'ele ua fa'aigoaina o
Lapita na latou au maia.
O lenei pine fa'amau fa'asaienesi e foliga mai ai o nei tagata
folau na latou 'ainaina nu'u i le talafatai o atu motu 'ese'ese a'o
latou folau fa'asolo mai aga'i i sisifo. E tapula'a le iloa ma le
malamalama i nei nu'u anamua ona e tele le galuega i le toe 'eliina i
luga e faia. Ae o su'esu'ega sa faia i To'aga i Ofu ma Aoa i Tutuila,
ua iloa ai mea totino sa fa'aaogaina e ulua'i Samoa i le latou
soifuaga i aso ta'itasi&emdash;o ipu 'ele, to'i ma'a, tioata mai ma'a
o mauga mu, matau fagota e faia mai atigi figota, fa'apea ai ma mea
teu tino e i ai taulima, 'asoa ma isi, fa'atasi ai ma mea faigaluega
sa fa'aaoga i le fauina o nei mea.
O mea nei e maua latalata lava i luga o le palapala, ma na
fa'aaogaina talu ai nei e tagata a o le'i o'o mai i taimi o le
malamalama. O tala tu'u fofoga e iloa ai o se vaitaimi o taua ma
fevaevaea'iga lea vaitaimi, ma o mea ua maua mai le tanumia e le
laufanua ua lagolagoina ai lea talitonuga. O pa ma 'olo puipui, lea e
tele ina maua i vaega maualuluga ma autafa o mauga, ua iloga ai le
vaitaimi tonu lea. O nei 'olo sa fa'aaogaina e malu ma sulufa'i i ai
i latou e le'i a'afia i taimi o taua, ma sa fa'aaogaina fo'i e 'au
tau e sulu i ai pe a mana'omia.
I taimi o le filemu na mulimuli mai i le taimi o fevaevaea'iga, sa
nofoia ai e tagata Samoa nu'u; ma o le tele o nei nu'u i Amerika
Samoa sa tu matafaga ma lata i le sami. O le tele fo'i o nei nu'u o
lo'o i ai pea lava e o'o mai i le aso nei. I ni isi la o nei nu'u, o
lo'o i ai pea pine fa'amau o aso mai anamua, ae o le tele o isi nu'u,
ua tanumia uma tulaga o le soifuaga i aso anamua i lalo o le
palapala.
O nofoaga iloga o le soifuaga fa'asolopito i Malota ma Fagatele i
le motu o Tutuila, ma Faga i Ta'u, ua talitonuina o ni nu'u mai lava
i le vaitaimi anamua lea, ma o o latou taua i lea tulaga ua mafai ai
ona fa'atuina o latou igoa mo le resitaraina i fa'amaumauga aloa'ia o
Nofoaga Taua Fa'asolopito a le Iunaite Setete. O le ta'atiaga masani
e iloga ai se nu'u i le fa'asamoa, o le i ai lea o se malae e si'omia
e maota ma laoa, fale nonofo i tua atu, ae pito lava i tua faleo'o ma
umu.
O le pine fa'amau mulimuli pito iloga o taimi o le fa'asolopito, o
tia seulupe ia, lea ua fa'aigoaina i le fa'aperetania o fa'afetu
maupu'epu'e. O nei tia e tele lava ina fausia i ma'a ma 'ala, ma a le
tasi e sili atu fo'i 'ave e oso aga'i fafo mai le mapu'e ogatotonu. O
le fa'agatama a ali'i o le seu lupe na fa'aaogaina tele ai nei tia,
ma sa tele ina fausia i le malifa o laufanua, ae fa'aoso ave aga'i i
totonu o le vao matua po'o le toga vao. O se tasi o nei tia o lo'o ua
puipuia ma fa'asaoina nei i Tafuna, e soso'o ane lava ma Fatuoaiga,
ma o lo'o tatala mo le maimoa ma le silafia a tagata lautele. O
fa'amatalaga uma e uiga i le tia ma lona tulaga i le masani a Samoa
anamua, fa'apea fo'i ma le tala'aga o le ta'aloga o le seuga lupe o
lo'o lomia uma ai mo le silafia a le atunu'u ma e asiasi.
O se va'aiga fa'anatinati lea i tulaga tanumia o le measina ma le
fa'asolopito o Samoa anamua i Amerika Samoa. E tasi le mea e
mautinoa, o le tele lea o le tamaoaiga i itu tau measina mai aso
anamua o lo'o tanumia ma ufitia pea i totonu o Amerika Samoa, mai
lava i le 3,000 na fa'ato'a 'aina ai nei motu e o tatou ulua'i tua'a.
O le tulaga lea e tatau ai lava ona fa'aetete i so'o se ituaiga
galuega lava e mana'omia ai le matua'i suaina po'o le 'eliina o le
elelele.
* * *
Vaega 3: Papalagi
Tusia: John Enright
Fa'aliliuina: Eti Sa'aga
O se manatu fa'asaienesi o lo'o i ai nei e fa'apea ina ua 'aina le
atu Samoa ma Toga pe tusa ma le 3,000 talu ai, sa le'i i ai se isi
toe folaga tele i isi motu i sisifo atu mo le isi 1,000 tausaga. Na
mamao tele le vasa sa folau mai ai, ma sa le pine le matagofie o nei
motu tu'ufua ina ua taunu'u mai. E fai o le uluola o mea toto i le
laufanua, ae o le tele ma le tamaoaiga o le sami si'omia, na maua ai
se soifuaga filemu ma le solo lelei. Ae sa le nofonofo a'i ai. O le
masani e folau ma le agaga tauivi o le vasa na fa'aauau ai pea e ni
isi o tua'a ia folauga, ma fa'ato'a ai isi atu motu tua'oi o le atu
Polenisia. E ui lava la na fa'apea e va i vasa nei motu, ae sa
feso'ota'i pea i taimi i se fa'a'aiga e ala atu i folauga.
E matua tamaoaiga lava tala o le vavau ma alaga'upu fa'asamoa i
folauga fa'apea ma feso'ota'iga a Samoa ma isi motu o le atu
Polenisia, lea e a ma le 15 miliona sikuea maila o le vasa laolao o
lo'o aofia ai. O nei feso'ota'iga na faia ma isi fo'i tagata e pei
lava o i latou - i atu motu na latou folau atu i ai ona o faiga
faiva, fefa'ataua'iga, po'o le fa'atafea fo'i i va'a e pei lava o
va'a na latou fa'aaogaina. O tagata na fa'atafea mai sa talia lava,
fa'apea fo'i ma e sa folau mai, e tusa ai ma aga masani i ia ona po.
E tusa la ma le 2,800 tausaga o fai pea lea masani, se ia o'o lava
ina fa'afuase'i se va'aga fou ma le uiga'ese na o'o mai. O lenei
va'aiga o le tuta mai lea o va'a fai la tetele a ni itu'aiga tagata e
papa'e ma 'ese o latou uiga, na o'o mai ma a latou oloa ma le latou
tapua'iga, fa'atu i atu motu, ma nonofo mau ai loa. O lenei mea fou,
o le taunu'u mai lea o papalagi.
O le ulua'i feso'ota'iga lava fa'amaumau a Samoa ma papalagi o le
1722, ina ua va'aia ma taunu'u mai le ali'i folau Tenimaka o Iakopo
Rokeuaine. Na soso'o mai ai ma le ali'i Farani o Atonie Poukenivili i
le 1768, ma le isi ali'i Farani fo'i o La Peruse i le 1787.
O lo'o i le itu i matu o Tutuila i le nu'u o Aasu (lea ua tu'ufua
nei) se ma'a fa'amanatu na fa'atuina e le Malo o Farani mo le to'a 12
o seila Farani mai le faigamalaga a La Peruse sa tagata valeina ai i
se fe'ese'esea'iga na fa'apea na mafua ona o le fete'ena'i o uiga
fa'apapalagi ma le fa'asamoa. Ua fa'aigoaina i le fa'apapalagi lea
nofoaga o le Faga o le Toto Masa'a. O lenei ma'a fa'amanatu o lo'o ua
i le Resitara o Nofoaga Taua Fa'asolopito. O le itu e fa'anoanoa ai,
e leai se fa'amanatuga o i ai pe ua faia mo le to'a 39 o Samoa na
maliliu ai fo'i i le fa'alavelave lea.
O le ulua'i misionare kerisiano na taunu'u mai o le ali'i Egelani
o Ioane Viliamu mai le Lonetona Misionare Sosaiete (LMS) i le 1832. O
lo'o fa'amanatuina lona ulua'i tu lau'ele'ele i Tutuila i se
fa'akoluse sima i le talafatai o Leone. Sa matua iloga le suiga o le
soifuaga masani ae maise le aganu'u a Samoa i le taunu'u mai o Ioane
Viliamu ma lana au tala'i.
O fale e lua pito i leva o lo'o tutu pea e o'o mai i le aso i le
teritori o le a'oga lea a tama i Fagalele (sa amata i le 1855) ma le
a'oga a teine i Atauloma (amata 9 i le 1899), sa fauina e le LMS. O
nei nofoaga uma ua i totonu o le Resitara o Nofoaga Taua Fa'asolopito
a le Iunaite Setete. O nei fo'i nofoga ua i se tulaga talale ma le
fa'aletonu ona o le le tausisia o le fa'aleleia e le Ekalesia
Fa'apotopotoga Kerisiano i Amerika Samoa, lea e umia le pule i nei
nofoaga mai le taimi na suia mai ai i le LMS. E i ai misionare mai
isi atu motu o le Pasefika na o'o mai a latou tala'iga i Samoa i le
taimi lea, mo o i latou mai Tahiti na fesoasoani i le LMS (lea na
maua ai le isi igoa o le Lotu Ta'iti) ma misionare mai Toga na
fesoasoani i le Metotisi (ma maua ai le igoa o le Lotu Toga).
I le fa'asolo mai i le 1850, sa fa'aopoopo malie pea le o'o mai o
le au fai oloa mai Europa ma Amerika, ma fa'atutu a latou faleoloa i
Tutuila. O motu o le Manu'a Tele sa leai lava ma se a'afia i nei
suiga uma i le vaitaimi lea.
O fale na fausia i le vaitaimi o le taunu'u mai o papalagi Europa
(fa'apea Amerika i le vaitaimi o le Fua) e iloa gofie lava ona o le
fa'aaogaina o se ituaiga o sima ese. Sa le tele se suiga na i ai nu'u
ma afioaga I tua, ma na fa'aauau pea le tulaga masania na i ai mo le
tele o tausaga. O le taimi fo'i lea sa le toe amana'ia ma fa'aaogaina
ai loa ma 'olo, vili ma'a, fa'apea ma tia seu lupe, ona o le olaga
fou ma mea fou ua o'o mai.
* * *
Vaega 4: Taunu'u Mai o le Vaega a le Fua
Tusia: John Enright ma Stan Sorensen
Fa'aliliuina: Eti Sa'aga
O le ulua'i fa'anaunauga lava a Amerika i motu o Samoa, o le
tulaga lea o le fa'apaleni ina o le pulega o le lalolagi ma isi malo
tetele o Europa, a'o luluti le sa'iliga malo ma kolone i a malo
tetele i le lalolagi atoa. I le 1880, o malo e lua o Europa na matua
malolosi i le sa'iliga kolone - o Peletania ma Siamani - ma ua o'o le
fa'amautuina o a la aia i Upolu.
I le vaitaimi lea, o atu motu o le vasa Pasefika e peiseai o le
vanimonimo i malo tetele o Europa, ona o le lautele toe anoanoa'i
motu e mafai ona avea ma kolone aua tulaga tau tamaoaiga ma
fefa'atauaiga. O le taimi lea, sa matua taua tele le popo ona o le
tupe e maua mai ai. O le ala i le pulega fa'avaomalo, e fa'avae lea i
ala o fefa'afauta'iga i le sami, ma e uia ia taulaga malu puipuia ona
o kolone ua fa'atutu solo i atunu'u ma atumotu 'ese'ese. Ona o lea la
tulaga, ua fou ai le taua o Samoa, lea e i le fa'atausi'usi'uga o le
lalolagi. Ua avea nei Samoa ma nofoaga taua tele i itu tau feoa'iga
ma feuia'iga o le vasa.
O Mati i le 1889, na se meanu lava e fepa'ia'i ai va'a tau o
fuava'a a Siamani, Enelagi ma Amerika i le taulaga o Apia. Ua sauni
manuao a nei malo mo le taua po'o ai e pulea le atu Samoa, lea e
matua leai lava se latou aia fa'alelalolagi po'o le fa'alelagi i ai.
Ae ai lava o le finagalo o le Atua na fa'afuase'ia ai se afa tele
i le fa'atausi'usi'uga o le masina o Mati, ma na fa'aleagaina ai le
tele o manuao sa tu'u taula i le taulaga, fa'apea ma ni isi fo'i sa
taumafai e sosola 'ese aga'i i le vasa loloa. Na matua tele mea na
fa'aleagaina e lenei afa. E le gata i lea, ae o le soifua ma le ola o
le to'atele o ali'i saila, ma tagata Samoa na maliliu ai. E ui i lea,
o le afa lenei sa taofia ai ma le taua tele se meanu e tupu mai.
I le 1899, sefulu tausaga mulimuli ane ai, na sainia ai e malo
tetele o Siamani, Peretania ma le Iunaite Setete se maliliega - e
aunoa ma se finagalo po'o se aia a tagata Samoa - i le vaeluaina o o
latou motu. I lea maliliega, na tu'uina atu ai le vaega i sisifo o
Samoa i le pule'aga a Siamani, ae o le a va'ai e le Iunaite Setete le
vaega i sasa'e, lea e i ai motu o Tutuila, Manu'a ma Aunu'u.
O le tausaga fo'i lava lea na fausia ai se uafu ma fa'atu ina ai
se nofoaga mo le la'uina o le koale a le Fua a le Iunaite Setete i
Fagatogo. O le ta'ita'i 'au o Commander Benjamin Tilley o le Fua a le
Iunaite Setete na avea ma ofisa muamua e pulea ma va'aia le nofoaga o
le Fua a le Iunaite Setete i Tutuila.
O Tilley na gafa ma le fausia o le fale o le Fua numera tasi, le
Fale o le Malo i le tolotolo o Togotogo i Utulei (lea ua avea nei ma
nofoaga o le kovana). Talu ai le matagofie o le tulaga, sa avea ai
loa lenei nofoaga ma fa'a'autu o ofisa uma e pulea le vaega o le Fua
a Tutuila. E $15,000 na fa'aagaga e le Matagaluega a le Fua mo le
fa'atauina o laupapa, sima ma 'apa aua le fauina o lenei nofoaga. O
le Fale o le Malo na fa'auluina i le Resitara o Nofoaga Taua
Fa'asolopito a le Iunaite Setete i le 1972, ma sa fa'apineina o se
nofoaga iloga fa'asolopito i le 1990.
O nisi o fale na fa'atuina i le vaitaimi lea ua aofia ai le fale o
le Fua numera 21, o le Fale o Pulega o Galuega (lea o lo'o i ai nei
le Fa'amasinoga), le fale o le Fua numera 31, ma le fale nonofo o
fitafita (lea o lo'o i ai nei le Ofisa o Leoleo). O nei fale e lua o
lo'o i le Resitara o Fale Taua Fa'asolopito a le Iunaite Setete. Ua
avanoa fo'i la ma tupe maua mai le Malo Tele mo le toe fauina ma le
fa'aleleia o nei fale, ma e le o toe mamao na amatalia loa lea o
galuega.
Sefulu ma le tolu tausaga mulimuli mai ai, a'o tu lata Amerika i
le a'afia i le taua lona lua o le lalolagi, sa fa'aagaga ai le
$23,491 e le Konekeresi mo le fa'aleleia atili o le nofoaga o le Fua
i totonu o Tutuila. O nei vaega tupe na fa'aaogaina e fausia ai se
fale uaealesi (fale o le Fua numera 38 lea e fa'aaoga nei e le Ofisa
o Resitara) ma le Komiseri (fale o le Fua 43 lea o lo'o i ai nei le
fale o Mata'aga). O nei la fale uma, ua i totonu o le Resitara a le
Malo Tele, fa'atasi ai ma le fale nonofo o fitafita, le fale
Fa'amasino ma isi fale o lo'o i Fagataogo ma Utulei, lea o lo'o aofia
i tala fa'asolopito o le Fua i Tutuila.
* * *
Vaega 5: Tutuila ma le Taua Lona Lua o le
Lalolagi
Tusia: John Enright ma Stan Sorensen
Fa'aliliuina: Eti Sa'aga
E la'ititi le a'afia o Ameirka Samoa i a'ave o Taua Lona Lua o le
lalolagi, ona o le tu mamao 'ese mai i Europa. Ia Aukuso i le 1914,
na ave fa'amalosi ai e vaega 'au a Niu Sila (lea na fai ma sui o
Peretania ia Samoa i Sisifo) ia Upolu mai le pule'aga a Siamani e
aunoa ma se fa'ataute'ega. O le taimi lava lea, na fa'amutaina ai
fo'i le a'oa'oina o le gagana Siamani i a'oga i Samoa i Sisifo. Ae sa
fa'aopo'opoina pea nai suiga i Tutuila i le vaitami o le Fua a le
Iunaite Setete.
O le Taua Lona Lua o le Lalolagi na matua tele ai le suiga na o'o
ia Samoa atoa, ae maise ai fo'i le tele atili o le aloa'ia o le
tulaga o Samoa i le Pasefika.
I le amataga o le taua, o Amerika Samoa na fai ma nofoaga i le
laina i luma. O le osofa'iga a le malo o Iapani i le taulaga o Pear
Harbor i le Aso 7 o Setema, 1941, na o'o ai le Fua a Iapani i se
tulaga e ono pulea ai le Pasefika i sisifo. Na le pine le va'aia so'o
i lea taimi ma lea taimi i luga o Tutuila o va'alele sikauti a
Iapani. O le Aso 11 o Ianuari 1942, na pau'u ai ni pulu na tafanaina
mai e se va'atofu a Iapani, i le fagaloa i Pago Pago. O se tasi o nei
pulu fana na lavea ai le fale o Frank Simasaki i Utulei.
O le nofoaga o le Fua i Tutuila i le Taua Lona Lua o le lalolagi
na avea ma nofoaga tutotonu o le Vaega Au Puipui a Samoa lea e a'afia
ai ma Tonga, Uea, Elise ma nisi o motu o le Atukuki, fa'apea ma
Tahiti. O se vaega puipui pito i tele lea sa i ai i le Pasefika.
O toega pito i taua o lo'o i ai pea e o'o mai i lenei vaitaimi, o
fana fanua tetele ia e lua e ta'i ono inisi i luga a'e o Faga'alu, ma
le atu fana laiti i le gutu o le ava i le tolotolo i Lauli'i. Na
fa'ata'atitia uma nei fana i le 1941. O le fana pito i lalo i
Faga'alu o lo'o ua i totonu nei o le Resitara o Pine Fa'amau
Fa'asolopito a le Malo Tele.
O isi toega o lo'o i ai pea mai le vaitaimi o le Taua e aofia ai
'olo sima o lo'o salalau solo I le motu. E silia i le 50 'olo sima
laiti o lo'o si'omia ai Tutuila i lona gataifale, ma nisi e tetele
atu i le fa'asolo aga'i i atu mauga. O le 'olo sima pito tele sa avea
lea ma autu o feso'ota'iga a le Malini Koa, ma o lo'o i le Happy
Valley i luga a'e o Pago Pago.
O Tutuila na avea ma se tasi o nofoaga fa'afalema'i pito tele i le
Taua Lona Lua, ma sa fa'a'autu i Mapusaga e soso'o lava i le itu i
sisifo ma le Kolisi Tu'ufa'atasi o Amerika Samoa. Sa fa'aigoaina
lenei nofoaga o le MOB 3 ma o se falema'i muamua lea, ua fa'atuina mo
le togafitia o fitafita manunu'a mai fetau'iga i Guadalcanal ma ni
isi o motu o le atu Solomona. I le taimi lenei, pau toega o le MOB 3
o lo'o i ai, ua na o ni fa'avae sima ua salalau solo, ma se fa'atanoa
vai i luga ane o le faletalimalo o le Apiaolefaga.
I talane o le falema'i i Malaeimi, sa i ai se nofoaga mo le koleni
ina o malini i le 1942. Peita'i, na tapunia lenei nofoaga i le 1943,
ona o le pepesi o le fa'ama'i o le mumu na a'afia ai fitafita. Talu
ai ona o le vanu i Malae'imi o se nofoaga sa i ai se togalauapi tele
a le vaega'au, o lo'o maua ai fo'i ma ni 'olo. O i fo'i sa i ai ma le
isi fale uaeaalesi ma fale nofo fa'aleoleo. O fa'avae sima o lenei
fale uaeaalesi ma le fale nonofo o lo'o i ai pea e o'o mai i le aso.
E lua ni malae va'alele sa fauina i le taimi o le taua. O le malae
i Tafuna na mae'a i a Aperila 1942. O le malae lea na fa'alauteleina
ina ua uma le taua, ma ua fai nei ma malae va'alele tu totonu i
Amerika Samoa.
O le isi malae sa fai e sese'e ai va'alele tau laiti, i le mafola
lea ua i ai nei le a'oga maualuga a Leone ma le a'oga a Mitikifi. Ina
ua uma lea malae i le 1943, e na o le lua lava va'alele (F4F Wildcat)
na sese'e ma toe o 'ese mai ai, ona le toe fa'aaogaina loa lea. O le
mafua'aga e fa'apea e fai si mata'utia o le agi ane a matagi i le itu
lea (ai se a na le iloa ai lea tulaga a 'o le'i fauina le malae e o'o
mai i le aso e le mautinoa).
Fa'ato'a maua le saogalemu o Tutuila ina ua to'ilalo vaega'au a
Iapani i le taua o le Coral Sea ma Midway. Ma a'o fa'asolosolo malie
atu le taua i matu ma sisifo i le atu Malesala, Mariana ma Filipaina,
na uma malie ai fo'i ma le tulaga i le laina i luma o Amerika Samoa.
O le taimi fo'i lea na amata ai ona fa'aitiitia le vaega'au i totonu
o le motu.
O toega va'aia o le taua o lo'o i ai pea i Amerika Samoa o se
fa'amanatuga taua tele lea i le tulaga iloga na i ai Amerika Samoa i
le Taua Lona Lua o le Lalolagi.
* * *
Vaega 6: Nofoaga 'Eli Ma'a i Tutuila
Tusia: John Enright ma David J. Herdrich
Fa'aliliuina: Eti Sa'aga
E talu ai nei pe a ma le 20 tausaga ua mavae fa'ato'a mafai ai e
ali'i su'esu'e ma tusi talafa'asolopito ona tu'ufa'atasi se taua tele
sa i ai Tutuila i le tele o seneturi a e le'i taunu'u ma tu
lau'ele'ele mai papalagi. O lenei tulaga sa amata mai i atu mauga o
lo'o ua ufitia nei e vaomatua, sau ai i le talafatai, ma o'o atu ai i
isi motu o le Pasefika o lo'o salalau solo. O lenei tulaga taua tele
o nofoaga 'eli ma'a o Tutuila.
O le faiga o u'amea ma 'apa e le o se masani na i ai i atu motu o
le Pasefika. A e le'i taunu'u mai papalagi, o a lava mea fa'anatura
na maua e tagata o le Pasefika sa latou fa'aaogaina e fai ma mea
faigaluega fa'apea 'au'upega.
O sa'ili'iligaa fa'asaienesi ua fa'amaonia ai le tele o mea sa
fausia i atigi figota fa'apea fo'i ma ma'a, e fa'atatau tonu lava i o
latou fa'aaogaina ta'itasi. O se tasi o nei mea o le to'i ma'a lea,
ma sa fauina i se ma'a maugamu malo pa'auli. E tele fo'i fa'amatau,
tofi ma isi mea faigaluega sa faia i le itu'aiga ma'a malo lea.
O le tele la o le ituaiga pito i lelei o le ma'a lenei e maua solo
i atu mauga Tutuila. Sa silafia lelei e tua'a lenei mea, ma sa latou
fausia ai ni mea faigaluega ma au upega pito i anagata mai nei ma'a.
I le taimi lenei, e sefulu nofoaga sa tu'i ai nei ma'a i aso anamua
ua mauaina nei. O le fa pito i tetele lava o lo'o i tua o Leone,
Faga'itua ma Tula, ma le tasi o lo'o i le pito mauga 'oso'oso i
Fagasa.
I so'o se tasi lava ua masani i su'esu'ega fa'apenei, e tasi lava
le va'ai i nei nofoaga ona iloaina le tele ma le tigaina o galuega sa
faia ai, ae maise ai le miliona o itula faigaluega sa alu i le fausia
o 'au'upega ma mea faigaluega mai nei nofoaga. O le tele o su'esu'ega
na faia i nei nofoaga, o le mafola mai fo'i lea o se tulaga sa lilo,
lea na soifua ai i lea aso ma lea aso i le selau ma selau o tausaga
ua mavae o tatou tua'a, ma ua latou le toe mafai ona fa'amatala ma
fa'ailoa mai.
Mai le tele o fasi ma'a, to'i ma'a, 'au'upega, mea faigaluega, ma
isi mea na maua solo ma fa'aputuputu mai, fa'atasi ai fo'i ma le
mauaina o galuega tau ma'a, fa'avae tuai, olo ma pa na toe 'eliina
a'e, ae maise ai lava i le laufanua o Tagatamatua i Leone, ua mafai
ai ona tu'ufa'atasi ma fausia se ata va'aia o le maopoopo ma le mautu
lelei o le gaosia o nei mea, fa'apea ma le tulaga tau maoopoopo o le
pulega ma le tamaoaiga i lea vaitaimi. E leai leai lava se isi
nofoaga o 'eliga ma'a fa'apea o i ai i totonu o Samoa atoa. O mea
faigaluega sa gaosia i lenei nofoaga e fa'apitoa lava mo le
fa'atauina atu i isi motu o le Pasefika.
E mamao mai i lalo Tagatamatua pe a e tagai i ai mai i luga o le
togavao i Leone. E faigata tele fo'i le ala aga'i i ai. A e o le
nofoaga lea o le 'eliga ma'a pito i tele, e 50 eka sa fa'atumulia
atoa, ae ua ufitia uma nei e le vao. Talu ai la ona o le taua tele o
lenei nofoaga i aso anamua, o lea ua fa'aulu ai fo'i Tagatamatua i le
Resitara o Nofoaga Taua Fa'asolopito a le Malo Tele.
E tatou te iloaina se tulaga tau pulega sa i ai i lea vaitaimi, pe
a tatou taga'i i le auala na fausia ai nei meafaigaluega i lea
nofoaga. E tusa ai ma sa'ili'iliga ua alia'i mai, sa faia
fa'asolosolo pe fai sitepu ma vaega le fauina o nei mea faigaluega. E
le'i ta tasia se mea faigaluega e tasi, ae sa tofu lava le pito o le
eligama'a ma le gaoioiga e fai fa'asolo i le mea faigaluega e tino
mai ai. Ae 'ai se a na ala ai ona fausia olo puipui tetele e li'o ai
le nofoaga o le 'eliga? 'Ai se a na ala ai ona malosi le puipuiga o
lenei nofoaga?
I lalo i Sogi i Leone, e selau ma selau foaga o lo'o i ai i le
ma'a lava lea a alu aga'i i le sami. O le talitonuga, o 'i le vaega
mulimuli lava sa fa'a'uma mai i ai le faiga o to'i ma'a ma isi mea
faigaluega ma 'auupega. O foaga nei sa olo fa'amolemole ai mea ia sa
faia fa'asolosolo mai i luga o le mauga. Ae ai se a ua so'o na tele
ai fa'apea nei foaga? Fa'amata e to'a fia na nonofo i lea aso ma lea
aso i le sua o le tai e tau fai olo fa'amolemole to'i ma'a ma isi mea
faigaluega ma auupega, a'o le'i auina atu i isi motu o le Pasefika?
Fa'amata e fia ni va'a sa afea ma tuta i gatai o Leone a'o
fa'atalitali e 'ave a latou uta o auupea ma mea faigaluega?
E tele to'i ma'a ma isi mea mai Tutuila na alu 'ese atu i
fefa'ataua'iga ma fafo. Talu ai ona ua mafai ona su'esu'e au'ili'ili
ituaiga ma'a ma o latou tupu'aga, o lea ua fa'amaonia ai o le tele o
to'i ma'a ma isi mea faigaluega na maua talu ai nei i Fiti, Toga, Atu
Kuki, Manu'a ma Samoa i Sisifo, e sau mai uma i le ituaiga ma'a o
lo'o maua i Tutuila. O lea fa'ato'a amata sa'iliga i le tulaga o le
feso'ota'iga i aso anamua, ae ua tulaga taua nei Tutuila ona ua
mautinoa sa ogatotonu mai i ai feso'ota'iga tau fefa'ataua'iga o mea
faigaluega ma 'au'upega.
O le mea e pito i sili ona manaia i le nei tulaga, o lea lava e
fa'aauau ma e tele lava isi mea fou e tatou te maua ma iloa ao
fa'agasolo pea su'esu'ega.
* * *
Vaega 7: Tia Seu Lupe
Tusia: John Enright ma David J. Herdrich
Fa'aliliuina: Eti Sa'aga
O se tasi o itu matagofie i o tatou tua'a, o le latou soifuaga lea
tau ta'aloga ma tauvaga. O le tele o o tatou mafaufauga i tala
fa'asolopito e mamafa lava i le itu o taua ma fevaevaea'iga, ae e
la'ititi lava le taimi e tatou te manatunatu ai i ta'aloga ma
fa'afiafiaga na feagai ai ma nei tua'a.
Ua fa'amaonia ona o tala tu'u fofoga a Samoa, fa'amaumauga a
misionare ma ulua'i papalagi na taunu'u mai, fa'apea fo'i ma nofoaga
ua toe mauaina nei, le i ai o le ta'aloga fa'atamatane a tamali'i
Samoa o le seuga lupe.
O lo'o i totonu o le loloto o le vaomatua o lo'o solosolo solo i
atu mauga faupu'ega ma'a po'o tia, sa fai ai lenei ta'aloga. O le
anoanoa'i o nei tia ua maua (ae atonu o lo'o tele fo'i ni isi o i ai
pea) fa'apea ma le faigata o le latou fausia, ua iloa ai o le
seugalupe o se tasi o fa'aga tama pito i taua tele i le soifua ma le
aga i fanua a Samoa anamua.
E 'ese'ese lava foliga ma le tetele o tia, ae pei sea'i e foliga
tutusa uma ona o le tele lava e fau i ma'a, lau lapa ma palapala, ma
e i ai le mafola lautele i le ogatotonu luga. O tia tetele e o'o atu
lava i le 30 - 40 mita le lautetele, ma e maua lava le 5 mita le
maualuluga. E ta'ua i le fa'apapalagi tia o "star mounds" po'o
faupu'ega fa'afetu, ona e fai 'ave e pei se fetu. E salasala lava, ma
o le tele o ave e 5 i le 8 i le tia e tasi.
E silia i le 80 tia seu lupe ua maua i totonu o Tutuila lava ia. O
le lupe o se tasi lea o matai'ai a tamali'i Samoa sa i ai ona e le
gata o le lololo ma le malu, ae toe tofo lelei fo'i o lona 'a'ano. O
le isi fo'i itu o le faigata ona maua, ma e seasea maua i aso uma. I
aso ua mavae, pei sa fa'apito lava lupe e maua mo matai, ma sa
fa'aaogaina fo'i mo fa'aaloaloga fetufaa'i o mea taumafa. Sa
anoanoa'i le lupe sa i ai i aso ua mavae, ona e pei sea'i e pau lava
le 'auala e mafai ai ona maua o le seuina lea. Ae ina ua o'o mai
papalagi ma a latou la'au malolosi ma fana, ua matua iloga lava ona
fa'aitiitia le faitau aofa'i, ma tauau ai lava ina uma. O le itu tonu
lava lea ua fa'asaina ai ona toe fanaina, tusa lava pe o'o i le tai
lupe.
O fa'amaumauga a papalagi na ulua'i taunu'u mai o lo'o ripotia ai
se ta'aloga e pu'eina ai lupe i le seuina lea i se pou umi mai luga o
se maupu'epu'e maualuga. E le gata i lea, ae o le tele fo'i o
muagagana a Samoa o lo'o ta'ua ai le seugalupe o se ta'aloga a
tamali'i.
Ae atonu e i ai fo'i le isi itu i lea lava ta'aloga e le o
mautinoa i le taimi lenei.
E tusa ai ma fa'amaumauga a le ali'i konesula o Peretania i Samoa
o William B. Churchward i le 1887: "O le seuga lupe o se ta'aloga
pito i leva ma matua fiafia tele i ai Samoa atoa, ma e foliga mai ua
sili atu lona faiga fa'asauniga i le taimi nei na i lo'o le fiafia
fa'ata'aloga i ai. Ua fai ma taimi o faiga'ai ma fa'afiafiaga
silisili, ma i le taualumaga o nei tulaga, ua faia ai ma ni amio e le
tusa ai o le a le ta'ua."
Masalo ai o "amio e le tusa ai o le a le ta'ua" ia na ala ai ona
le fiafia ulua'i misionare na taunu'u mai i le ta'aloga o le seuga
lupe, ma o lea na latou taumafai vave ai loa e taofia.
O se tasi o tia seu lupe pito i atoatoa o lo'o ua tu totonu nei i
ai le Paka o Tia Seu Lupe i Amerika Samoa, ma o lo'o feagai tonu ane
lava ma le laumua o le Ekalesia Katoliko i Fatuoaiga i Tafuna. E 'ese
mai lava le tia lenei ona e le gata ina i ai lona fata maualuga ma
ona ave o lo'o alu aga'i i fafo fa'ata'amilo, o lo'o i ai fo'i ma isi
maupu'epu'e e lua i luga e 'ese'ese fo'i maualuluga. O le umi
tu'ufa'atasi o nei vaega uma e lua e 34 mita, ma e 3 mita e maualuga
ai nai lo le mafola gaoa o le laufanua i lalo.
E momoli le fa'amalo ma le fa'afetai tele i le aiga o Haleck ona o
le latou fa'asaoina o lenei tia i luga o le latou lau eleele, na tu'u
e sua ese mo fuafuaga tau pisinisi. Talu ai o lea, ua maua ai le
avanoa e le lautele o le atunu'u, ma fai fo'i ma ala e mafai ai ona
tatou toe tepa i aso anamua i mea sa fa'afiafia ma feagai ai ma o
tatou tua'a. Ua fa'alaugatasi le ala savali mo e maimoa, ae maise
fo'i se tulaga ua fausia e fa'afaigofie ai i e asiasi ona maimoaina
lenei va'aiga uiga ese. O le vao matua o lo'o i ai pea e mai lava
anamua, ma e mafai ona maua tonu ai i 'i se fa'alogona sa i ai lenei
nofoaga i le selau ma selau o tausaga talu ai, a'o uluola lupe i le
togavao, ma o faia fo'i le ta'aloga o le seuga.
Ae paga lea, e tele ni isi tia seu lupe ua fa'aleagaina ma suaina.
E le gata i lea, o lo'o i ai fo'i ni isi tia o le a afaina ona o le
fa'amamaina e aiga o o latou laufanua. O le naunauta'iga o le Ofisa
Puipui o Measina Fa'asolopito, o le fa'asaoina ma su'esu'eina lea o
nei tia uma, ma e talosaga atu ai i le mamalu lautele i le latou
fesoasoani i le fa'asaoina o nei nofoaga sa fai ai faiva fa'atamatane
a tupu ma tamali'i o Samoa anamua.
* * *
Vaega 8: O le Resitara o Measina Fa'asolopito
a le Malo Tele
Tusia: John Enright
Fa'aliliuina: Eti Sa'aga
E i ai taimi e fa'asino ai tusitusiga nei ma fa'apea o lenei
nofoaga po'o lenei fale ua i ai nei i le lisi o le "Resitara o
Measina Fa'asolopito a le Malo Tele" po'o le "Resitara o Nofoaga Taua
a le Malo Tele." O le a tonu lava le uiga o nei tulaga? Ae o le a
fo'i le taua o nei "resitara?"
E i ai nofoaga, fale ma isi mea e taua tele i le itu fa'asolopito
o le Malo Tele, ma o resitara nei ua fa'apitoa lava e aloa'ia ai nei
mea uma. O le i ai o Tutuila ma Manu'a i totonu o nei resitara ua
avea ai ma vaega atoa o le Iunaite Setete i lona tala fa'asolopito,
ma ua agava'a ai fo'i i le puipuiga fa'aletulafono fa'apea fesoasoani
tau tupe.
O lo'o lisiina i le Resitara o Nofoaga Taua a le Malo Tele nofoaga
ua aloa'ia ona o le latou taua i le itu fa'asolopito, ma o nei
nofoaga e tatau ona puipuia ma fa'asaoina. O le Resitara a le Malo
lenei sa fa'avaeina i lalo o le Tulafono Fa'asao o Mea Fa'asolopito
1966, ma o se polokalama a le malo e galulue fa'atasi ma le lautele o
tagata i le latou lagolago, fa'apea ma fesoasoani ta'ito'atasi e
fa'ailoga ai, toe fa'alelei ma puipuia ai nofoaga ma mea taua uma i
le fa'asolopito.
O le Resitara a le Malo o lo'o fa'atautaiina e le Matagaluega o
Paka a le Malo Tele i lalo o le va'aiga a le Failautusi o le
Initeria. O mea uma o lo'o aofia i le Resitara a le Malo o lo'o i ai
itumalo, nofoaga, fale, ma mea uma ua aloa'ia e taua i le
fa'asolopito, aganu'u ma taimi ua mavae i le fa'asolo mai o le
Iunaite Setete. O nei mea uma ma le latou tu'ufa'atasiga, e taua tele
i le fausia o le tala'aga atoa o le fa'avaeina mai o le malo atoa.
O mea totino uma lava ua i totonu o le Resitara a le Malo, o mea
ia ua fa'ailogaina ma aloa'ia ina ua mae'a ona fa'amaonia i se 'auala
e tusa ai ma ni tulafono pasia puipui mau. O nei tulafono pasia a le
Failautusi o le Initeria e fa'aaoga uma e setete ma teritori ta'itasi
i le filifilia o a latou measina ma nofoaga taua e tatau ona i totonu
o le resitara aua le puipuia ma le fa'asaoina, fa'apea fo'i ma le
aloa'ia e le Malo Tele.
I le taimi lenei, ua silia i le 20 nofoaga i Amerika Samoa ua i
totonu nei o le Resitara a le Malo Tele, ma o le Ofisa mo le
Fa'asaoina o Measina Fa'asolopito a Amerika Samoa na gafa ma le
tu'uina o nei nofoaga i totonu i le 25 tausaga uma mavae. O le 14 o
nei nofoaga o fale ia o le malo mai le vaitaimi o le Fua, ma o lo'o i
ai pea i Fagatogo ma Utulei. E fa ni isi nofoaga o le a fa'aopoopo i
le Resitara, ma o lo'o tapeanaina fo'i galuega tau pepa e fa'aulu ai
le isi lima.
O le Maota o le Malo (i le Mauga o Ali'i) ma fana i Faga'alu ua
aloa'ia ma fa'auluina e le Failautusi o le Initeria ona o le tulaga
taua o nei nofoaga i le talafa'asolopito o Amerika.
O le a le taua o se nofoaga pe a fa'apea o lea a aloa'ia i totonu
o le Resitara a le Iunaite Setete?
E taua tele ona o lona uiga, o le a aofia lenei nofoaga i fuafuaga
uma a le Malo Tele, ma o le a agava'a fo'i i se fesoasoani tau tupe e
fa'aleleia atili ai lea nofoaga. E ui lava i lea, o le a le aia pe
fa'alavelave lea i le pule a le e onaina le fanua i so'o se suiga ma
se faiga e na te faia e tusa ai ma lana aia i lona fanua.
I Amerika, a fa'apea e fa'aalu e se tasi e onaina le fanua o lo'o
i ai i luga se nofoaga taua se tupe e fa'aleleia ma puipuia ai lea
nofoaga, o le a maua le fa'agafua o nei tupe mai le lafoga a le Malo
Tele. E leai se tulafono fa'apea o i ai i Amerika Samoa i le taimi
lenei.
Atonu e tatau ona i ai. Atonu e tatau ona tele se isi puipuiga i
le lotoifale e faia mo le fa'asaoina o measina fa'asolopito fa'apitoa
o i totonu o o tatou motu. Ai se a o le a tatou tu'uina ai i le Malo
Tele le matafaioi o le fa'aauauina o le tatou aganu'u ma le soifuaga
fa'aagaifanua?
E tuputupu pea tala ma mea fa'asolopito i le fa'asolo mai o
tausaga. Ma e tofu lava le auga tupulaga ma le latou tala mai le
loloto o tausaga ua mavae e fa'asolo ifo i tupulaga fai a'e. O le
fesili tele mo tatou, o le a le tatou tala e fa'asolo atu i fanau a a
tatou fanau pe a o'o mai tausaga ua matutua ai I latou e pei o i
tatou i le taimi lenei?
* * *
Nofoaga i Amerika Samoa o lo'o i totonu o le Resitara a le Malo
Tele:
O le Nofoaga a le Fua a le Malo Tele i le Itumalo Fa'asolopito o
Tutuila o lo'o aofia ai fale i Fagatogo ma Utulei e pei ona ta'ua i
lalo (ma o latou fa'aaogaina i le taimi nei):
Fale o le Fua 1. Fale o le Malo (Nofoaga Iloga Fa'asolopito)
Fale o le Fua 20. Fale Nonofo Ofisa ( Fale Fa'amasinoga Itumalo)
Fale o le Fua 21. Ofisa o Pulega (Fale Fa'amasinoga Maualuga)
Fale o le Fua 26. Fale Nonofo Ofisa (Maota Sui Kovana)
Fale o le Fua 31. Fale Nonofo Fitafita (Ofisa o Leoleo)
Fale o le Fua 38. Fale Uaealesi (Ofisa Resitara)
Fale o le Fua 43 & 24 Komiseri (Fale Mata'aga)
Fale o le Fua 45 Fale Falaoa (Western Union)
Fale o le Fua 67 (Ofisa o le Tiute)
Fale o le Fua 72 Fale Puipui (Fale Teu Tusi a le Malo)
Fale o le Fua 78 Fale Teu Pulufana (Tua o le Fale o Leoleo)
Fale o le Fua 131C. Fale Tali Malo tuai Rainmaker (Ofisa
Mini Games)
Fale o le Fua 133 Fale nonofo teine tausima'I (Kalapu Va'afaila)
Fale o le Fua 140 Kalapu a fitafita (Fale mautotogi tuai I tua o
le
Ofisa o Leoleo)
Malae mo Savali ma Foleni (Malae o le Talu)
O isi nofoaga:
Nofoaga o Fanafanua, Gataivai, (Nofoaga Iloga Fa'asolopito)
A'oga a Tama I Fagalele, Sogi
A'oga a Teine I Atauloma, Afao
Fagaloa o le toto Masa'a, A'asu
Nofoaga 'eli ma'a, Tagatamatua, Leone
Nu'u I aso anamua, `A`a, fagaloa i Pa
O isi nofoaga ua fa`atutuina ina ia aofia i totonu o le Resitara:
Nofoaga i aso anamua i le faga i Fagatele
'Olo puipui AS 31-72, Faleniu
Nu'u anamua i Tulauta, Tula
Nu'u anamua i Malota, Malota
* * *
Vaega 9: O se Taga'i Latalata i a Tutuila i
le Taimi o le Taua Tele, Amataga
Tusia: John Enright
Fa'aliliuina: Eti Sa'aga
Saua i le fa'alogo i le Kolisi Tu'ufa'atasi i Mapusaga: "Ou te le
iloa pe o le a le mea ua ou 'avea ai fua le mataupu o tala
fa'asolopito ae o mea na ua uma ona tutupu."
Ua silia nei i le 50 tausaga o sagai Samoa ma le sologa lelei o
itu tau fa'asolopito, e le gata i le leai o se vevesi, ae o le aga'i
fo'i i luma o le soifuaga. E moni na i ai afa ma matagi malolosi na
pesia ai le atunu'u, ae maise ai faloga tau faiga malo. E ui lava la
i nei itu, ae sa tumau pea le soifua filemu ma le faigofie o Samoa
atoa i nei tausaga e tele.
O taua ma femisa`iga i le papa o fana, pomu, ma isi tulaga
fa'aonapo nei, ua na o se leo e lagona e Samoa e ala mai i le CNN ma
tala mai nu'u mamao. "O mea nei sa tutupu, ma ua uma ona tutupu," i
tagata o isi atunu'u.
Ae le fa'apea e le'i o'o i ai Samoa i tulaga fa'apenei i taimi ua
mavae. O lo'o manatua pea e ni isi matutua le taimi na pogisa atoa ma
fa'asaina ai le tutuina o se afi po`o se moli i le po i Tutuila ma
Manu`a atoa, ona o le puipuiga ae maise fo`i le mata`u i va'alele ma
fuava'a a le fili, ae maise le fa'apopolega i tulaga o le a o'o i ai
fanau laiti i se osofa'iga sa fuafuaina i le laumua o Tokio i Iapani.
O fa'alogona nei ae maise le popole na o'o i o tatou tuaa, o tagata
soifua fo'i e pei lava o i tatou sa soifua i lau fanua o lo'o tatou
ola ai nei, fa'agotaina le sami o lo'o tatou lumafale i ai, ma
savalia auala o lo'o tatou feuia'i ai.
O se tusitusiga fa'alilolilo lenei sa faia e le vaega a le Fua a
le Iunite Setete ma fa'atoa fa'atagaina lona fa'alaua'itele i le
1972:
"O le osofa'iga a le Malo o Iapani i le taulaga o Pearl Harbor na
matua fa'ate'ia ai tagata o Amerika Samoa, ma o lea na matua
fa'anatinati ai loa le polokalama tau puipuiga ina ia saunia ia le
motu i se tulaga e gafatia ai se isi osofa'iga e toe ono tupu mai. O
Tutuila o se tasi o nofoaga sa fa'a'a'upegaina i le Pasefika i Saute
ma e ono avea ma ogatotonu o gaioiga uma e pupuia ai feso'ota'iga ma
Ausetalia, Niu Sila, Niukaletonia, ma fa'asolo atu ai i Niu Eperiti
ma Kuatalakanala.
"O nisi o vaega a le Fua fa'apea tagata faigaluega fa'akonekarate
i le motu sa aveina ma o latou aiga i nofoaga sa malutia. Ina ua logo
tala tagata Samoa o le Iunaite Setete lea ua a'afia i le taua, sa
lolofi mai loa mai itu uma o le motu, e tofu mai ma le sapelu e
ofoina mai le latou lagolago e faia so'o se mea e puipuia ai Tutuila.
"Sa leai se taimi e toe popole ai i tupe fa'aalu po'o le
fa'atagaina o mea o le a fauina. O le utiuti o le taimi ma le nanati
o tapenaga e fa'asaga i le Malo o Iapani na tumua i mea uma. O le
fa'atauaina o galuega ma mea faufale na fesuia'i fa'afia ina ia o
gatasi ma le fa'amoemoe autu o le fa'atuina lea o se puipuiga i so'o
se malosi e mafai ai aua se osofaiga. O fanafanua e ta'i ono inisi ua
leva ona ta'atitia i luga o le uafu sa saunia ma fa'apipi'iina loa
lava.
"O tagata Samoa malolosi uma sa vala'auina le latou fesoasoani i
le fauina o le puipuiga; o fafine ma tamaiti, sa una'ia e galuea'ina
le lau fanua ma fa'atoaga ina ia 'aua nei motusi mea taumafa. I le
taimi fo'i lea, sa fa'atagaina ai le ta'ita'i 'au e le Matagaluega o
Lotoa ma Uafu a le Malo Tele ina ia fa'aaogaina so'o se tagata
sivili, ma so'o se mea faigaluega i so'o se fa'amoemoega o le
puipuiga na te finagalo i ai."
O le Aso 20 o Ianuari 1942, na tu lau 'ele'ele ai i Tutuila le
Vaega 'Au Lona Lua a Malini pe a ma le 5,600 le aofa'i o Ofisa ma
Fitafita. O le masina fo'i lava lea, sa fa'amainaina ai alava'a uma o
le sami e aga'i mai i le fagaloa i Pago Pago.
O lo'o fia maua e le Ofisa Fa'asao o Measina Fa'asolopito o
Amerika Samoa ni tala sa tutupu i Tutuila ma Manu'a i le vaitaimi o
le taua tele. Vala'au mai i le 633-2384 po'o le o'o mai fo'i tatou
feiloa'i i le Ofisa i Faga'alu. O lou soifua o se tala pito i
matagofie lea mo ou alo ma a tatou fanau. 'Aua ne'i se'etia i tatou i
le manatu fa'apea o mea na ua uma ona tutupu.
* * *
Vaega 10: O se Va'iga Latalata i a Tutuila i
le Taua Tele, A'afiaga
Tusia: John Enright
Fa'aliliuina: Eti Sa'aga
E le mafai ona tonu ma malamalama le fa'asolopito pe a aunoa ma le
sa'o ma le manino o aso ma fuainumera. O le to'atele o tatou ua avea
le manatuaina o mea moni ma aso ma avega e fa'aleamana'ia ai le
a'oa'oina o le fa'asolopito. Ae ia i latou e fa'amaumauina tulaga
fa'apenei, o mea moni ma aso o se itu e pito i matagofie ma taua tele
ia. I le tele o taimi, o le fa'asologa o mea sa tutupu ma
fa'amaumauga o fuainumera ma aso, ua avea lea ma tulaga e pei ua toe
soifua mai ai o tatou tuaa ua maliliu.
E ui la ina le i o'o Tutuila ma Manu'a i le fa'atama'iga na i ai
le tele o isi motu tua'oi o le Pasefika i le taua tele, ae o le
a'afiaga ona o le tulaga na i ai ua avea ma suiga uiga 'ese e o'o mai
i le aso o lo'o i ai pea.
Ae le 'i o'o i le taua lona lua, o le i ai o Amerika I Tutuila sa
gata lava i le nofoaga o le Fua i Fagatogo ma Utulei. E ui ina ua 40
tausaga talu ona aloa'ia le pule'aga a le Kovana o le Fua a le
Iunaite Setete i Tutuila ma Manu'a, o le mea moni, sa tumau pea le
fa'aSamoa ma ana pule'aga, e 'ese mai i le faigamalo a le Fua.
I le 1940, a ua amata ona fa'apotopoto le ao uliuli o le taua
tele, e na o le 10,311 tagata na nonofo i Tutuila, 2,597 e na nonofo
i Manu'a, ae to'a 147 i Swains. I nei faitau aofa'iga, e to'a 31
papalagi, to'a 4 Iapani, tasi le Saina. O isi tagata na fa'aopoopo i
ai, o le aufaigaluega lea a le vaega a le Fua e 263.
E o'o atu ia Me i le 1942, ua 7,995 le vaega a le Fua ma le Maligi
i Tutuila lava ia, ma le isi 5,074 i Upolu ma Savai'i. Ua foliga mai,
ua suia atoa le faitau aofa'i i le po e tasi. O le to'afimalie ma le
sofiuaga filemu na matua malepe lava i le papa o fanafanua i taimi e
fai ai fa'ata'ita'iga, ma o le lau fanua fo'i ua matua suatia e
masini malolosi, fa'apea ma le ea ua fa'atumulia i le felelei solo a
va'alele tau. E faitau afe ma afe le aofa'i o fitafita na fa'asolo
mai i Tutuila ma Manu'a.
Ua pulea nei ia motu e le Malo fa'afitafita; o tane Samoa uma e
mafai ona galulue ua tu'uina i le fausia o nofoaga a militeri fa'apea
ma puipuiga. (Ia Iuni 1943, e 141 fale a le Vaega Au fa'apea ma
nofoaga na fausia i Tutuila.) O tagata o Tutuila ua nonofo nei i se
togalauapi ua fa'a'aupegaina. E to'atolu "fili mai fafo" sa saisai ma
fa'afalepuipuiina (3 Iapani, 1 Siamani) ma sa toe tatalaina ma nofo
va'ava'aia.
Ua fa'alogoina nei e Tutuila atoa le a'afiaga o le Vaega Au, ae
maise ai o 'olo sima la'iti e 52 o lo'o salalau solo i le gataifale
sa tiute pea e maligi I aso uma, lea sa tolauapi i nu'u ma afio'aga,
ae maise o togalauapi na salalau i le motu aota. (O se tusiga igoa na
faia i Samoa i Sisifo i le 1954, na atagia mai ai pe a ma le 1,600
tamaiti na ta'ua o 'afa maligi po'o fanau a maligi Amerika. E leai se
faitauga sa faia sa faia i Tutuila.)
O le a'afiaga fa'asolopito pito i malosi ma le mamao o le itu lea
tau i le tamaoaiga fa'apea le soifuaga lautele. O tane uma sa galulue
i le fausia o tulaga tau i le puipuiga, ma ua leai se isi na toe
galue i fa'atoaga. O le galueaiga o le lau fanua ma le fagotaina o le
sami, ua amata ona suia e le tala Meleke. O le soifuaga fou
fa'apisinisi ua ulufale mai i le nofoaga o le soifua fa'asoa a Samoa.
O le tulaga fou, o le tamaoaiga lea fa'aamerika ua avea nei ma totino
o le fa'asamoa.
I le 1941, o le tupe maua a le Malo o Amerika Samoa mai alaga tupe
uma, e $87,330.00; i le fa tausaga talu ona uma le taua, e ova i le
$1 miliona tupe na maua. O le taua tele na o'o mai ai le suiga
fa'apapalagi i Samoa ae le o ni fa'atama'iga. O le taimi fo'i lea, na
amata ai le tauiviga mo le fa'atumauina ma le puipuia o tu ma
agaifanua, ae maise measina a le atunu'u.
* * *
Vaega 11: Maota o le Malo, Mauga o Ali'i
Tusia: John Enright
Fa'aliliuina: Eti Sa'aga
So'o se maota lava e i ai lona tala'aga. O maota lautele e i ai
ona tala'aga lautele. E pei o le tafavalu o le nofoaga tutotonu o le
Vaega Au (Pentagon), po'o se malumalu. I nei tulaga o maota nei, o le
tala'aga e tasi o lo'o atagia mai ma o le mitamita fo'i lea, i tua o
le fa'amoemoe na fausia ai. "O a'u o le malosi atoa" o lo'o aliali
mai i foliga va'aia o le Pentagon. "Ou te vivi'i i le Atua" o lo'o
susulu mai i foliga va'aia o le tele o malumalu.
O maota ma fale, e fa'amatala maia tufuga na latou fausia, ma o
nei tufuga o lo'o latou fa'amatalaina mai se tulaga na i ai manatu ma
mafaufauga i le taimi sa fausia ai. O fale ma nofoaga fa'asolopito ua
latou tu'uina mai ni fesili e fa'apea: "O le a le mitamitaga sa i le
tufuga na fausia lenei fale? "O le a le mea ua fa'amatalaina mai e
nei mitamitaga ia i tatou e tusa ma mafaufauga ma manatu o le tufuga
i lea vaitaimi?"
O le Maota o le Malo, sa fausia i le faliu o le Senituri i se
fausaga ua ta'ua po'o ua lauiloa o le fa'avitoria i le teropika ma le
fa'aeleni. Sa fausia lenei maota e le Fua a le Iunaite Setete i le
1903, i se tupe e na o le $15,000. O le tele o le galuega na faia e
tagata Samoa i lalo o le va'ava'aiga a ali'i tusi 'ata a le Fua ma
kamuta tomai e to'a lua mai Amerika. Na fausia le maota e alaala ai
le ta'ita'i 'au o le Fua i Tutuila. O se mitamitaga tele lenei maota.
E o'o lava i tulaga sa i ai i Amerika i le faliu o le Senituri, o
se matua fale lava lenei maota mo se ta'ita'i 'au a le fuava'a. (E
10,400 sikuea futu le aofa'iga o le fola atoa). O le sa fuafuaina, o
le ali'i ofisa fa'aulu o Commander Benjamin Tilley na tusi i ona
ta'ita'i i le 1902 ma lana talosaga, a fa'apea a tofia o ia e fai ma
Kovana o Ameirka Samoa, e tatau ona maua e ia se nofoaga talafeagai
ai, ua aofia ai ni tavini, tagata faifeau, ma tulaga uma fa'apena e o
gatasi ma le tofiga. O se tulaga o le mitamitaga.
O le tolotolo o Togotogo i Utulei, lea na fa'aigoaina e le vaega a
le Fua o le Observative Point sa suaina loa mai le maualuga e 80 futu
i lalo o le 60 futu ma fa'amamaina mo le fausia o le fale. Ina ua
ma'ea, na ti'eti'e maualuga le fale i le fagaloa atoa. O lenei fale
pa'epa'e i lona tulaga tele ma le saviligia, na fa'amalumalu uma i
fale sa i lalo ifo o le fagaloa.
Ae paga lea, o le ta'ita'i au o Tilley, ma lana talosaga e le'i
taunu'u. O le ali'i na suia o ia o le ta'ita'i au o E.B. Underwood sa
avea ma se na ulua'i nofoia le maota. I le isi 94 tausaga na soso'o
ai, e to'a 31 kovana a le Fua Va'a, 7 kovana sivili na tofia, ma
kovana palotaina e to'a 3, sa fa'aaigaina le maota. O se tasi o nei
kovana, o le ali'i ta'ita'i au o W.J Terhune o le Fua Va'a, sa maliu
ai ona sa pule i lona soifua.
Na fa'auluina le maota o le Malo i le Resitara Fa'asolopito o
Maota Taua o le Malo Tele i le 1972, ma sa avea ma nofoaga
fa'asolopito a le Malo Tele i le 1991. Ona o le tele o tausaga talu
ona fausia ua mana'omia ai le fa'afouina pea o le maota. O mafui'e ae
maise ai o afa malolosi, na fetaia'i ma le maota talu ona fausia. O
se fausaga atamai tele sa faia ai lenei maota, ona o le viliina lea o
u'amea o le fa'avae i lalo o le palapala i ni u'amea tetele ma le
u'umi. Talu ai nei lava, na feagai ai le maota ma se toe fa'afouga o
fafo ma totonu atoa. E ui ina e o'o mai nei o le tele o fale o lo'o
punitia e la'au ma lilo ai le va'aiga atoa, e foliga mai i ata i
tausaga ua mavae o le fale atoa na ta'alaelae lona tula'i mai. Aua a
tonu o le tala'aga lea sa lagona ma fa'alogoina e i latou sa fausia
lenei maota, ua avea nei ma afio'aga o le Kovana. E pei o se tusi i
le fa'atonu talu ai nei i le nusipepa "e i ai fo'i le Fale Pa'epa'e o
Amerika Samoa."
O le tala fa'anoanoa i le Ta'ita'i 'Au o Terhune
Tusia: Stan Sorensen
Fa'aliliuina: Eti Sa'aga
O le ali'i Ta'ita'i 'Au o Warren Jay Terhune mai le Setete o New
Jersey sa tofia e avea ma kovana lona 13 o le Fua i Amerika Samoa ia
Mati 18 1919, ma na ia nofoia le nofoa i le Aso 19 o Iuni o le
tausaga lava lea. Sa le pine le tele o fa'afitauli na feagai vave ma
ia, e a'afia ai lafoga, fa'asaina o 'ava malolosi ae maise le
fa'atapula'aina o fa'aipoipoga i le va o papalagi ma Samoa. O nei
mea, sa fa'amamafaina ona o le finau malosi mai a le Mau lea ua amata
ona alia'i mai i le taimi lea.
O tulaga mamafa sa fa'afeagai ma le ali'i Kovana, na atili ona
faigata ona o lona soifua maloloina e le atoatoa, ua fa'asolo ina
a'afia ona o se gasegase. I le ae maise ai fo'i le le fa'amaoni o
lana ofisa sinia, o le ta'ita'i au Lutena o C.S Boucher lea sa 'au ma
le Mau e taupulepule e fa'asaga ia te ia. Sa talosaga Kovana Terhune
ia suia Boucher mai le tofi i Amerika Samoa ma sa talia loa, ina ua
sui tulaga ai le ali'i Ta'ita'i 'Au o A.O. Kali. Ae paga lea, na
tutusa lelei lava Kali ma Boucher, le 'au i le Mau ma isi vaega na
tete'e ma taupulepule e fa'asaga i le kovana.
Ina ua logo tala le failautusi a le Fua o Joesphus Daniels i nei
fa'afitauli e tele, sa ia tofia loa se komisi su'esu'e e fa'auluulu e
kapeteni Waldo Evans, ma poloa'ia loa ia aga'i vave i Amerika Samoa i
le va'atau o le USS Kansas. A'o aga'i mai la le fa'amasinoga, sa
fa'ate'ia le atunu'u ina ua pule Kovana Terhune i lona soifua i le
fa'aaogaina o se la'au malosi le fogafale lua o le Maota o le Malo, i
totonu o se "potu o lo'o i ai se va'aiga le punitia o le itu i saute
i le ulufale mai i le fagaloa." O le fitu o aso talu ona maliu
Terhune na tofia ai lo a Kapeteni Evans e fai ma kovana e suia ia.
E na o Terhune lava le kovana o Amerika Samoa ua maliu a o ia umia
le tofi, ma e i ai lava tala e fa'apea o lo'o va'aia pea le ali'i o
masani ona fealualua'i i le Maota o le Malo i vaitaimi o le ao ma le
po.
* * *
Vaega 12: A'oga a Teine, Atauloma, Tupu'aga
Tusia: John Enright
Fa'aliliuina: Eti Sa'aga
O le vaega lenei o le tatou tala fa'asolopito e fai lava sina
fa'anoanoa, ona e 14 tausaga o avea Atauloma ma o'u aiga, ona fa'ato
ai lea e le Malo o le fale i le 1995 ma fa'amalosia ai le matou o
'ese ma lo'u aiga. O pelega o lenei nofoaga i a te a'u na mafua ai se
solo na ou tusia i le taimi sa matou nonofo ai:
O aiga e pei o matua
e po'o le a le umi talu ona uma atu ae tumau pea
e fa'atumuina ai se avanoa e le tatau ona gaogao
i mafaufauga po'o taimi o miti &endash; o le agi a le savili i
ona potu e pei o se leo malu e fa'amatalaina lo'u olaga
ma ua avea fo'i lona to'afimalei ma o'u totino.
Ae ua le na o lenei solo e maua mai ai le tala atoa i a Atauloma.
O se tala'aga o lo'o lagona i le tele o si'ufofoga mai lava i le
amataga o le foafoaina o lenei nofoaga, toeitiiti nei atoa le
seneturi atoa talu ai.
E ui o Ioane Viliamu le ulua'i papalagi misionare na taunu'u mai i
Tutuila i le 1832, e o'o atu i le tausaga 1892 ua matua "mao tua"
lava le tulaga ua pa'u i ai le LMS (o lenei fa'amaumauga o lo'o maua
i talafa'asolopito aloa'ia o le LMS a Peretania). "I tausaga i tua
atu o le 1892, e le'i i ai lava se misionare fa'anofo a le LMS i
Tutuila√ČI le 1892, na amatamata malie ai loa le taumafaiga ina ua o'o
mai Epenese Kupa (Ebenezer Vicesimus Cooper), ma na fa'atuatuai le
gasologa o le galuega. I le isi 10 tausaga, o le aofa'i o tagata na
pa'u'u mai le ekalesia ona o amioga e le tusa ai toeitiiti lava
tutusa pe na sili atu fo'i ma le aofa'i o i latou na fa'aekalesiaina
i le tele o taimi. O Atauloma la na avea ma fofo na fo'ia ai le tele
o le fa'afitauli ma fa'aleleia ai le tulaga sa i ai le taumafaiga i
le amataga."
I se isi fa'aupuga, o Atauloma na toe fa'aolaolaina le ekalesia
lea ua ta'ua nei o le Ekalesia Fa'apotopotoga Kerisiano i Amerika
Samoa (EFKAS), lea e onaina le fale ua fa'atoina nei e le malo.
O le mea sa faia e Misi Kupa, o le tu'u fa'atasia lea o ana
faife'au uma i tutuila ma Manu'a i se galuega fai fa'atasi, ma fausia
ai loa le a'oga fa'amisionare mo teine i Atauloma, i le pito i sisifo
o Afao i Leone, i le falelima i sisifo o Tutuila. E foliga mai sa
tu'uina e Misi Kupa le fa'amoemoe i faife'au uma e pei o se lu'i pe
latou te mafaia ona fai, aua ina ua mae'a le a'oga i le 1900, sa
logoina loa e Misi Kupa fa'atonu o le LMS o lo'o lava le tino i tupe
sa sa'ilia ma mauaina (e 1,500 pauni Peretania ma o se tupe tele lea
i ia aso) e tagata Samoa, ma e tau le fa'aaogaina le tino i tupe ua
uma ona fa'aagaga e le LMS e fauina ai le a'oga.
O le a'oga a tama i Fagalele i Leone sa fa'atuina i le 1855, ma e
na o le pau lea o le a'oga tulaga lua sa i ai mo tane o Tutuila ma
Manu'a e a'oa'oina ai fa'afaife'au mo le lumana'i. Ae o le tulaga
taua i le fa'asologa o le soifuaga fa'asamoa, e tatau lava ona
talafeagai le mamalu o le faife'au ma le tulaga o lona faletua, ma sa
a'ea ai loa le filifiliga a le ekalesia e tatau ona a'oa'oina fo'i ma
faletua aua le feagai ai ma le galuega.
Ae le'i fa'atuina Atauloma i le 1900, o tama'ita'i uma o Tutuila
ma Manu'a na tofia mo le fa'amoemoe e fai ma faletua o faife'au sa
a'oa'oina i le a'oga a Papauta i tafatafa o Apia, Samoa i Sisifo (ma
o le tele o nei teini o alo o ali'i ma matai maualuluga). Sa fai si
fa'alelelei o lea tulaga ona o le umi o le taimi na to'esea ai nei
tama'ita'i, ma sa faigata ai i le itu o mea e fai ona o le tele o nei
tama'ita'i o taupou a o latou aiga. O le isi fo'i itu, o Apia i le
vaitaimi lea o se taulaga pito i logologoa le vevesi mai lava i le
fa'ai'uga o le 1880, ona o vagatau fa'avaomalo. O le mafua'aga lea na
finagalo ai le tele o tamali'i i Tutuila ma Manu'a ia taofiofi mai o
latou alo tama'ita'i mai le o atu i Apia.
O le a'oga fou la a Atauloma sa fa'atuina o se fa'ata'ita'iga i le
a'oga a Papauta, ma o se pule Peretania o Elisapeta Mua (Elizabeth
Moore) na sau mai Upolu e amataina le a'oga.
E fiafai tele le Ofisa o le Fa'asaoina o Measina Fa'asolopito i
Amerika Samoa e talia so'o se fa'amatalaga po'o ni tusitusiga mai le
mamalu o le atunu'u e uiga i le a'oga a Atauloma, po'o se isi lava
vaega o le tala fa'asolopito o Samoa. Fa'amolemole vala'au mai i le
telefoni 633-2384.
* * *
Vaega 13: A'oga a Teine i Atauloma, le
Nofoaga
Tusia: John Enright
Fa'aliliuina: Eti Sa'aga
O aitu o ni mea mai le taimi ua mavae. Ma afai o lea, o se isi
manatu e mafai ona fa'apea, o mea uma ua mavae ma talafa'asolopito e
aitua uma. Ma o le tele fo'i o nei "aitu" e pei se a 'i e maua i
nofoaga o aso ua mavae. E maua lava aitu i so'o se atunu'u, ma e
matele lava i nofoaga ma mea fa'apitoa.
E pei la o Atauloma, lea e lauiloa ona o le aitua.
Ina ua mae'a ona fausia o le A'oga i le 1900, na amataina lona ona
fa'ataunu'u ai le fa'amoemoe o le a'oga mo teine. O le tele o
tama'ita'i sa a'oa'oina ai o alo o tamali'i o Tutuila ma Manu'a, ma
sa le na o teine Samoa na a'o'oga ai. Sa i ai fo'i ma teine mai Toga,
Tuvalu, Fiti, Tokelau, ma isi atumotu. O se nofoaga fou ma le
matagofie, ma o se mitamitaga e le gata i a Tutuila ma Manu'a, ae mo
so'o se tasi na a'oga pe tau fo'i i ai.
O le fale na fausia i sima tetele, ma o e 70 i le 116 futu le
lapo'a, ma e ti'eti'e i le pito o le mauga, pe a ma le 40 futu le
maualuga mai le talafatai. E tusa ma le 'afa eka atoa na fa'amamaina
mo le tulaga ma le lotoa a le a'oga. O le mafiafia o pa sima o le
fogafale i lalo e 20 inisi. O le fogafale i luga i ona iviivi sa
fausia i laupapa Kalefonia, ma e matua malosi lava.
O le maualuga o le fa'alo o potu i lalo e 14 futu; ae fai lava si
la'ititi ifo o le fa'alo i le fogafale i luga. E fa'amalama
maualuluga ma faitoto'a ta'ilua le tele o le fale, ma o lo'o si'omia
atoa e se fa'apaologa le fale atoa i lalo ma luga.
I le ogatotonu o lo'o i ai se avanoa e ola ai 'ofe, ma e si'omia
uma e fa'apaologa. O pou tu sima matagofie, e fa'atumutumu i le
lolo'u o le tasi i le isi, e fa'alagolago i ai le fola o le
fogafalelua. O le taualuga ma ona fa'atautau ua avea ai le fale atoa
ma va'aiga matalasi o le vaitaimi fa'akolone.
Sa avea pea Atauloma ma a'oga a teine o le ekalesia se i a o'o mai
i le amataga o le 1960, ma ole tele o tala aitu na mafua ma tupuga
mai i tausaga a'o ola le a'oga. E ui ina o tala fa'asamoa i le aitu
lauiloa o Tuiatua ma ana asiasiaga mai i Atauloma, o le tele o mea na
tutupu i le nofoaga e pei se a'i na mafua ona o mea sa faia e teine i
a latou ulaga ma tausuaga i aso ua mavae.
O nei mea na o'o ai ina fasia, lavevea ma oso ai ma'i aitu o ni
isi sa a'o'oga ai. O se tala ta'atele e fa'apea e matua leai lava se
fofo po'o se togafiti fa'apapalagi e mafai ona faia i se tasi pe a
fasia mai i tulaga fa'apenei, vagana ai fofo Samoa.
I tua atu i le vao e le mamao tele ma le a'oga o lo'o i ai se
fanua tanu, ma o lo'o i ai ni tu'ugamau anamua pe a ma le 20. O nei
tu'ugamau e 'ese'ese o latou lapopo'a. O le tala e fa'apea o i latou
nei o ni isi na maliliu i se fa'ama'i, ma sa le fa'afo'ia o latou
tino maliu i latou nu'u moni ae tanumia i i ona o puipuiga i le
pepesi o le fa'ama'i. E fa'apea la o latou aitu ia e fa'asaolo solo
nei i Atauloma.
I le 1970, sa lisiina loa e Ie Malo o Amerika Samoa le fale, ma
toe fa'afouina ai e avea ma fale noofo o papalagi konekarate a le
Malo mai fafo. Ae sa tumau pea aitu o teine, ma i le tele o tausaga
na nonofo ai papalagi i Atauloma, na latou va'aia ma talitonuina ai
le moni o le i ai o aitu. I le sefulu tausaga mulimuli o le lisi, sa
le'i toe galuea'ina pe fa'afouina e le malo le fale. Na o'o ai lava i
le 1995, ua fa'atoina ona ua le saogalemu le fale atoa mo le toe
nofoia e ni tagata ola. Sa fa'aleaogaina loa e le EFKAS le lisi, ma
toe ave Atauloma, ae ua fai si tuai.
I le talitonuga fa'afolopito o nofoaga fa'apea, e fa'avalu ona
taugofie atu le tausia lelei pea o se fale na i lo le toe fausia
atoa. O lo'o galulue nei le Ofisa Fa'asao o Measina Fa'asolopito ma
le EFKAS i ni auala e toe fa'amautuina ma atoatoa ai le matalasi sa
pele i ai Atauloma i aso ua mavae i a Tutuila ma Manu'a. A fai e te
fia fesoasoani, vala'au mai i le 633-2384, ma e fa'afetai tele atu
teine o le a'oga.


c: text/html

text:
Faʻamaumauga Email e faʻamalamalamaina o se mamanu faʻasologa o mafaufauga e faia ai lenisi ituaiga o imeli e sili ona lelei le faʻaalia o mea. O le resitala saʻo ma le faʻatulagaga o le makaina o upega tafaʻilagi o le atuʻuina atu ia te oe le avanoa e aoina mai ai faʻamatalaga faaopoopo ma aapa atu i tagata faʻatau i Google talosaga e pei o le Kalena poʻo le Faʻasalalauina.
I le tulaga o le e-fefaatauaiga, o lenei mea e mafua ai le auina atu ma le faamaugamatala e ono maua ai le faʻagasologa tulaga ese i le pusa meli, lea e faʻaleleia ai le poto masani o le tagata. Jack Miller, le tagata tomai faapitoa Semalt Faʻamatalaga Mataʻitusi o loʻo faʻamalamalamaina itu o le faʻaaogaina o faʻamatalaga imeli
Faʻamaumauga a le Falemeli mo le Poloaiga Faʻamaumauga
Lalo o se faʻataʻitaʻiga o Linking Data (JSON-LD) lea e amata i se tusitusiga HTMLtag o le ituaiga o "talosaga / ld-json" ituaiga:
O le isi laasaga o loʻo faʻaalia ai isi paga autu e faʻasoa faʻamaumauga i le faigalea e faaliliuina ai le faʻatulagaina o faʻamatalaga:
E tusa lava pe leai se malamalamaʻaga o JSON, e tatau ona faigofie tele ona malamalama i lena meaua faʻatau e se tagata se "oloa tulaga ese" mai le "SomeDistributor.com" mo le $ 60.
O mea o loʻo taua i lalo e manaʻomia mo le Faʻamaumauga a le Email e galue ai mo se faʻamaoniga o le poloaiga:
- Faʻasologa o le numera - faʻaalia le faʻamaonia o le tagata faʻatau
- Taugofie - faʻaaogaina le ISO 4217 tolu-mataitusi
- Tagata faʻatau - o le igoa o se faʻalapotopotoga poʻo se tasi
- Totoga talia - e aofia ai le tau, faʻasologa, vaega ma le tele o mea na faʻatauina
E iai foʻi le tele o mea e fautuaina ma faʻaaogaina i le Initaneti Melifaʻatau mai faʻamaumauga faʻamaumauga.
Faʻamaumauina Meli mo Faʻamatalaga Faʻamatalaga
E mafai foi ona vaʻai se faʻaaliga vaʻalele e ala i le faʻaopoopoga poʻo le JSON-LD poʻo le microdatai se mamanu imeli HTML e pei ona faʻaalia i le faʻataʻitaʻiga o loʻo i lalo:
O le faʻataʻitaʻiga na o na o mea e manaomia, ae aofia ai le faʻasologa o le EmailMarkup, o le anoanoai o mea faaopoopo e mafai ona faʻaopoopo e faʻaleleia ai le poto masani a le tagata faʻatau. E aofia ai le tulimataʻi o le URL ma le numera o le suʻegafaʻamaʻoti le code code tracking ma le fatuina o se pusa faʻasologa e fesoʻotaʻi i Gmail poʻo le atigipusa Google i le isi itu.
O a Tagata faatau mai o le a Vaaia Au Savali Faʻaleleia?
O na faʻailoa i luga o le pusatusi a Google o le a selesele lelei lelei aoga Email Markup intervention.Talu ai o le Gmail e faʻaaogaina e le sili atu i le 1 piliona tagata, o le faʻaleleia o faʻamatalaga ile Gmail e tele le faʻalogologo.
Faamauina e Manaomia
E na o tagata e resitalaina e mafai ona fiafia i le Email Markup. Google e manaʻomia mea nei e lesitala ai se tagata faʻaoga:
- Faʻamaoniga o le feʻau e faʻaaogaina ai le Faʻamatalaga Faʻamatalaga Taʻiala Faʻailoga poʻo le Faiga Faʻavae Faiga Faʻavae
- Faʻamatalaga e aunoa ma se totogi imeli Anava
- O faitioga e fesootaʻi i le Spam e tatau ona maualalo
- O se talafaasolopito o le tuʻuina atu o le selau imeli i aso taitasi i tuatusi Gmail
- O savali uma e tatau ona auina mai se tuatusi imeli uumi
- E tatau ona e tausisia taʻiala na faʻatulagaina e le Gmail's Bulk Sender
O se tagata faʻatautaia malamalama e ono avea ma tagata fiafia fiafia. O faʻatatauga i luga ole initaneti e faʻamoemoefesootaiga ma tagata faʻatau oloa pe a faʻatulagaina se oloa ma lafoina. O le tele o faʻatau oloa e masani ona tuʻuina mai le faʻamaoniga atoatoa mamomoli atu faʻamatalaga imeli. Ae ui i lea, i le tulaga o kamupani lapopoa pe tele, faʻaopoopoina se aofaiga tele o faʻamaumauga ua faʻatulagainafaailoga e mafai ona sili atu i na imeli mo nisi tagata faatau.

robotstxt: allowed

filter: keep


text:
LESONA 23
Se Folafolaga na Faia iā Ieova
Pe tusa ma le lua masina talu ona ō ese tagata Isaraelu mai i Aikupito, ae latou taunuu i le mauga o Sinai ma faatutū ai i inā o latou faleʻie. Na valaauina e Ieova Mose e alu aʻe i luga o le mauga, ma faapea atu iā te ia: ʻNa ou faasaoina tagata Isaraelu. Pe afai e latou te usiusitaʻi iā te aʻu ma tausia aʻu tulafono, o le a avea i latou ma oʻu nuu faapitoa.’ Na toe alu ifo Mose mai i le mauga ma faamatala atu i tagata Isaraelu le mea sa faailoa mai e Ieova iā te ia. O le ā la latou tali atu? Na latou faapea atu: ʻE matou te faia mea uma lava e fai mai ai Ieova.’
Na toe alu Mose i luga o le mauga, ma o i inā na faapea mai ai Ieova: ʻE toe tolu aso ona ou avatu lea o se faatonuga iā te oe. Ia lapataʻi tagata e aua neʻi o latou taumafai e ō mai i luga o le mauga o Sinai.’ Na alu ifo Mose mai i le mauga ma fai atu i tagata Isaraelu, ina ia nofosauni mo le taimi e fetalai mai ai Ieova.
I le aso lona tolu, na vaaia ai e tagata Isaraelu le emo o uila ma se ao uliuli i luga o le mauga. Na latou faalogoina foʻi le pāpā leotetele o faititili ma le leo o se pū. Ona alu ifo ai lea o Ieova i luga o le mauga i le afi. O le fefefe tele o tagata Isaraelu na latou gatete ai. Na ufitia le mauga atoa i le asu ma na matuā lūlūina foʻi. Na faasolosolo lava ina matuā leotele le leo o le pū. Ona faapea mai lea o le Atua i tagata Isaraelu: ʻO aʻu o Ieova. E lē tatau ona outou tapuaʻi i nisi atua e ese mai iā te aʻu.’
Na toe alu Mose i luga o le mauga. O i inā na avatu ai e Ieova iā Mose, tulafono mo tagata i le auala e tatau ona latou tapuaʻi atu ai iā te Ia, faapea a latou amioga e tatau ona iai. Na tusi i lalo e Mose na tulafono, ona faitau atu lea i tagata Isaraelu. Na folafola atu e tagata Isaraelu: ʻE matou te faia mea uma lava e fai mai ai Ieova.’ Na latou faia se folafolaga i le Atua. Ae po o le a latou tausia lenā folafolaga?
“Ia e alofa atu iā Ieova lou Atua ma lou lotoatoa, ma lou ola atoa, ma lou mafaufau atoa.”—Mataio 22:37


text:
TE FALELEOLEO MALUGA (LŌMIGA MŌ SUKESUKEGA) Setema 2015
E aofia i te lōmiga tenei a mataupu mō sukesukega i te masina o Oketopa 26 ki a Novema 29, 2015.
E Mata, e Kausaki Atu Koe ke Matua ‵Lei e Pelā mo Keliso?
Faitalia te leva e tavini atu tatou ki a Ieova, e mafai eiloa o tumau tatou i te gasolo ki mua i te feitu faka-te-agaga.
E Mata, e Fakatuagagina Tou Loto Lagona ke Takitaki ne ia Koe?
Mafaufau ki te auala e mafai ei o fesoasoani mai ki a tatou a te faiga o fakaikuga ‵poto e uiga ki ‵tou ola ‵lei, fakafiafiaga, mo te galuega talai.
“Ke Tumau i te Fakatuanaki”
Se a te mea e tauloto ne tatou mai te fakatuanaki o Petelu i tena sasalega i luga i te tai?
Ne a Auala e Fakaasi Mai ei ne Ieova Tena Alofa mō Tatou?
E mata, e faigata ke malamalama io me talia ne koe a te manatu me i a Ieova e alofa ki a koe?
E Fakaasi Atu Pefea me e A‵lofa Tatou ki a Ieova?
E uke atu a mea e aofia i ei i lō a lagonaga masani fua.
TALA `TONU
Ko te Fakamanuiaga a Ieova ne Manuia ei Toku Olaga
Ke fia‵fia o fai‵tau kit e tala o te olaga o Melita Jaracz, telā ne galue i te taviniga tumau mō tausaga e silia atu mo te 50 i te taviniga tumau fakatasi mo tena avaga ko Ted Jaracz, se sui o te Potukau Pule.


text:
A o atinaʻe ma faʻalautele le 'upega tafaʻilagi, e faapena foʻi lona mafai gafatia. Talu ai o loʻo i ai i tagata uma se faʻamatalaga imeli i le taimi nei, o le siiina ma le le iloa o se faʻamaʻi e mafai ona faigofie e faitau ai se imeli tuusaʻo poʻo le kilikiina o se fesoʻotaʻiga faʻaogalua. E ui e le mafai ona e sauniuni mo tulaga taʻitasi, o le malamalama i luga o le initaneti ma le faʻaaogaina o le antivirus application o le a mafai ai e lau PC ona aloese mai le mauaina o se faʻamaʻi poʻo se mea leaga.
E lua faiga lelei mo le tausisia o se mamao mamao mai faʻamaʻi ma faʻamaʻi pipisi i luga o le avanoa e te faia, o le a matua faaitiitia ai le tele o siama i lau PC ma le faʻatulagaina o faʻalapotopotoga.
I lenei tusiga, Andrew Dyhan, le Faʻasologa o le Suʻesuʻega o le Tagata Faʻatupe a le Semalt , o le a taulai atu i le auala sili e mafai ai e ala i au savali ona suʻe lapataʻiga o le tele o togafitiga faʻale-aganuʻu.
O nei faʻamatalaga e faia ia pei o se imeli e te faʻamoemoe e te maua i lau pusa meli. E mafai ona e mauaina se imeli e iai se fesoʻotaʻiga e aunoa ma le tele o se mea e tafieseina ai le tulafono faʻamaonia e mafai ona faʻafefeina ai lau PC..E i ai ni nai taulaiga autu e tepa taulaʻi i totonu o imeli taʻitasi ma afai e foliga masalomia se imeli e tatau ona e maua se minute mai se fomaʻi. O le laasaga muamua o le malamalama lea pe o le a le uiga o faʻamatalaga o le imeli o le fatuina ma le auala e aloese mai ai. I luga o le avanoa e le o 100% mautinoa oe o le imeli o loʻo e aveina se gander i le lanumoana moni, e tatau ona vave faʻaumatia.
O auala o loʻo tuʻuina atu o le a mafai ai e oe ona faʻatalanoaina le mataupu o faʻamaʻi ma faʻamaʻi i lau imeli:
Suʻega faʻaaogaina faʻataʻitaʻiga faʻaaogaina faʻatautaia
I le avea ai o se tulafono, o le malamalama lelei i mea e le tatau ona e tatalaina mai le amataga o le a pulea ai le tau o oe i se fuataga tele o le mautinoa. Talu ai ona o le faʻamaʻi ma le faʻaaogaina o mea leaga e masani lava ona faʻaalia faailoga o suiga ma fetuutuunaʻiga i mafaufauga o tagata, e tauia le suʻesuʻeina o auala faʻatautaia nei.
E le tali atu i faʻamatalaga i imeli
O nai faʻasalalauga o imeli masani o loʻo aofia ai tagata taitoatasi e faʻafeiloai atu ia te oe mo faʻamatalaga taʻitasi ma le sini e mafai ona latou tuʻuina atu ia te oe tinoitupe, faʻatasi mai tagata mai fafo e faʻafiafia pe tusi i luga o ala o faʻasalalauga, ma talosaga e faʻaaoga tupe toe totogi i luga o le faʻataʻaloga po o le faʻaleleia. O le tatalaina muamua o nei ituaiga o imeli e mafai ona afaina ai lau PC, ma i le mea e foliga mai o masalosalo, ia soloi ese.
Faalua le siaki siaki faʻamaonia
I luga o le avanoa e te mauaina ai se imeli mai se faʻamatalaga ufiufi e faailoa atu ia te oe o lau PC ua faʻalavelaveina, faʻamautinoa e te siakiina faʻamatalaga e ala i lau polokalama antivirus aʻo leʻi tatalaina le imeli.
Suʻe i luga o sneak peaks
Talu ai ona o mea o loʻo i lalo o loʻo i lalo, e te vaʻavaʻai ai i le anotusi o le imeli, faʻamapulaa lou manaʻo e tapuni i le imeli e iloa ai lona autu - atonu e ala i le suʻeina o iloiloga i totonu o lau upega tafailagi e filifilia.
Suʻe se tagata faʻapitoa faʻatau meli
Soʻo se faʻaiʻuga, o loʻo siʻosiʻomaga uma le tausia o imeli meli, mo se faʻataʻitaʻiga, Gmail o se nofoaga amata lelei, ma e mafai foi ona toe faʻaleleia lau puipuiga o le faʻasalalauga i le taimi na e faʻatulagaina ai lau faʻamaumauga.


text:
MATAUPU E SEFULUFĀ
Na Ia A‘oa‘oina se Lesona i le Alofa Mutimutivale
1. O le ā le ituaiga o faigāmalaga o le a alo atu i ai Iona, ma o ā ona faalogona e tusa ai o le nuu o loo alu atu i ai?
SA TELĒ lava le taimi mo Iona e mafaufau ai. O lea e sauni o ia e malaga i le silia i le 500 maila (800 kilomita), o se malaga e savali mo le umi pe tusa o le masina, pe sili atu foʻi. Muamua, e tatau ona ia filifili pe uia auala pupuu, po o auala uumi ae saogalemu, ona ui lea agaʻi atu i vanu ma luga o mauga. E tatau ona ia faataamilo i le pito o le toafa telē o Suria, sopoʻia vaitafe e pei o le vaitafe telē o le Eufirate, ma saʻili ni nofoaga e nofo ai i taimi o le pō a o malaga agaʻi atu i aai ma nuu o Suria, Mesopotamia, ma Asuria. A o mavae atu aso, sa mafaufau o ia e faatatau i le nuu lea e matuā fefe ai lava, le aai lea ua lata ona ia taunuu i ai—o Nineva.
2. Na faapefea ona iloa e Iona e lē mafai ona toe sola ese o ia mai i lona tofiga?
2 E tasi le mea sa mautinoa e Iona: E lē mafai ona ia toe foʻi ma sola ese mai i lona tofiga. Sa ia taumafai i se taimi muamua atu e faia faapea. E pei ona taʻua i le mataupu ua mavae, na faapalepale Ieova i le auala na feutagaʻi ai ma Iona. Na ia faapogaia se matagi malosi, ma laveaʻi faavavega o ia e ala i se iʻa telē. Ina ua mavae aso e tolu, na luai ai e le iʻa Iona i luga o le matafaga e aunoa ma sona afāina. O lenei mea na tupu na matuā maofa ai Iona, ma na atili ai ona ia usiusitaʻi.—Iona, mata. 1, 2.
3. O le ā le uiga sa faaalia e Ieova iā Iona, ma o le ā le fesili ua tulaʻi mai ai?
3 Ina ua faatonu e Ieova Iona e alu i Nineva i le taimi lona lua, sa usitaʻi le perofeta ma agaʻi atu i sasaʻe i lana malaga umi. (Faitau le Iona 3:1-3.) Peitaʻi, pe sa ia faataga le aʻoaʻiga a Ieova ina ia suia ai ona uiga? O se faaaʻoaʻoga, sa faaalia e Ieova le alofa mutimutivale, e ala i le faasaoina o ia, lē faasalaina o ia i lona fouvale, ma toe tuu atu iā te ia se isi avanoa e faataunuu ai lenei tofiga. Ina ua mavae nei mea, pe sa aʻoaʻoina mai ai e Iona e tatau ona ia faaalia le alofa mutimutivale i isi? E masani ona faigatā i tagata lē lelei atoatoa ona faaalia le alofa mutimutivale. Seʻi o tatou vāai po o le ā e mafai ona tatou aʻoaʻoina mai le taumafaiga fitā a Iona.
Se Feʻau Faafaamasinoga ma se Tali e Faateʻia Ai
4, 5. Aiseā na taʻua ai e Ieova le nuu o Nineva o “le aai telē,” ma o le ā e tatou te aʻoaʻoina mai ai e uiga iā Ieova?
4 E leʻi malamalama Iona i le māfuaaga na tāua ai Nineva iā Ieova. Ua faapea mai le Iona 3:3: “E matuā telē le aai o Nineva i le silafaga a le Atua.” E faatolu ona sii mai i faamaumauga a Iona le faasino atu o Ieova iā “Nineva le aai telē.” (Iona 1:2; 3:2; 4:11) Aiseā sa telē pe tāua ai lenei aai iā Ieova?
5 Sa iai Nineva i taimi anamua, ma sa aofia ai i uluaʻi aai na faavaeina e Nimarota ina ua mavae le Lolo. O se aai e telē, e mautinoa sa aofia ai ma nisi aai, lea e manaʻomia ai ona savali se tagata mo aso e tolu mai le tasi itu i le isi itu. (Kene. 10:11; Iona 3:3) O le mea moni sa mataʻina Nineva, sa iai ona malumalu tetelē ma matagofie, o pā malolosi, ma isi fale tetele. Ae e lē tāua iā Ieova na mea. O le itu sa sili ona tāua iā te ia o tagata. Sa toʻatele tagata o Nineva i lenā taimi. E ui i lo latou leaga, ae sa manatu mamafa Ieova iā i latou. E na te faatāua ola o tagata ma le tulaga o loo iai tagata taʻitoʻatasi, lea e mafai ona salamō ma aʻoaʻoina ia fai le mea tonu.
6. (a) Aiseā atonu na fefe ai Iona ina ua taunuu i Nineva? (Tagaʻi foʻi i le faaopoopoga.) (e) O le ā e tatou te aʻoaʻoina mai iā Iona ma lana talaʻiga?
6 Ina ua taunuu atu Iona i Nineva, e silia i le 120,000 le faitau aofaʻi o ona tagata, ma atonu sa matuā fefe o ia ona o le tumutumu o tagata i lenā aai. * Sa ia savali mo le aso e tasi, ma ua faaauau ona alu atu i totonu o le aai e tumutumu i tagata, atonu ina ia vaai se nofoaga talafeagai e folafola atu ai pea lana feʻau. Na faapefea ona ia molimau atu i nei tagata? Pe sa aʻoaʻoina o ia e tautala i le gagana Asuria? Pe sa tuu atu e Ieova iā te ia lenā tomai e ala i se vavega? E tatou te lē iloa. Atonu sa folafola atu e Iona lana feʻau i lana gagana Eperu, ae faaaogā se tagata faaliliu e na te faamatala atu le feʻau i tagata Nineva. Po o le ā lava le tulaga na iai, ae sa faigofie lana feʻau ma sa ono lē talileleia ai o ia: “E toe fā sefulu aso ona faaumatia lea o Nineva.” (Iona 3:4) Sa ia tautala atu pea lava pea ma le lē fefe. I le faia faapea, sa ia faaalia ai le lototele uiga ese ma le faatuatua, o uiga ua sili ona manaʻomia e Kerisiano i aso nei.
Sa talaʻi atu e Iona se feʻau e faigofie ae e lē logoleleia
7, 8. (a) O le ā le tali atu a tagata Nineva i le feʻau a Iona? (e) O le ā na faia e le tupu o Nineva ina ua faalogo i le folafolaga a Iona?
7 Sa faalogo tagata Nineva i le feʻau a Iona. E mautinoa sa ia mafaufau faapea o le a tali mai tagata i se uiga tetee ma sauā ona o lana feʻau. Nai lo lea, sa iai se mea mataʻina na tupu. Sa faalogo tagata! Sa vave ona salalau atu le feʻau. E leʻi umi ae talanoa tagata o le aai atoa e faatatau i le valoaga a Iona e uiga i le faaumatiaga. (Faitau le Iona 3:5.) Sa salamō tagata uma, o ē mauʻoa ma ē matitiva, o ē malolosi ma ē vaivai, o talavou faapea ma tagata matutua. Ua latou anapopogi. E leʻi umi ae faalogo le tupu ua salamō tagata uma.
8 Ua mataʻu foʻi le tupu i le Atua. Ua tulaʻi o ia mai lona nofoālii, ua aveese ona ofu tautupu ae ofu i ofu talatala e pei o ofu o loo ofu e ona tagata, ma ua “nofo i le lefulefu.” I le pule a ona “alii sili,” po o alii mamalu, na ia tuuina atu ai se poloaʻiga e aafia ai le malo atoa. Sa ia poloaʻia e faapea ia ufitia tagata uma faapea ma manu i ie talatala. * Sa ia taʻutino atu ma le lotomaulalo e faapea ua nofosala ona tagata i mea leaga ma le sauā. Sa ia faailoa atu foʻi lona faamoemoe e faapea, o le a faaalia e le Atua le alofa mutimutivale pe a silasila mai i lo latou salamō, e ala i le faapea atu: “E toe liliu mai le Atua . . . mai i lona toʻasā tele ina ia lē faaumatia ai i tatou.”—Iona 3:6-9.
9. O ā masalosaloga o nisi o tagata faitio e uiga i le nuu o Nineva, ma e faapefea ona tatou iloa e sesē na faitioga?
9 O nisi ʻaufaitio e masalosalo e faapea ua matuā vave tele lenā suiga i loto o tagata Nineva. Peitaʻi, ua mātauina e le ʻaufaitofā o le Tusi Paia e faapea, o lenā ituaiga tali mai ua ōgatusa ma le masani a tagata o na aganuu i aso anamua, e vave ma faigofie ona suia o latou uiga. Po o le ā lava le tulaga, ae na mulimuli ane faasino atu Iesu Keriso i le salamō o tagata Nineva. (Faitau le Mataio 12:41.) Sa ia silafia le mea na ia talanoa e faatatau i ai, auā na soifua o ia i le lagi ma silafia mai na mea na tutupu. (Ioa. 8:57, 58) O le mea moni, e lē tatau ona tatou manatu e lē mafai ona salamō tagata, e tusa pe latou te faileagaina i tatou. E na o Ieova e silafia mea o loo i loto o tagata.
Le Eseesega o le Alofa Mutimutivale o le Atua ma le Lē Fetuutuunaʻi o Tagata
10, 11. (a) O le ā na faia e Ieova ina ua salamō tagata Nineva? (e) E faapefea ona tatou mautinoa e leʻi sesē le faamasinoga a Ieova?
10 O le ā le tali mai a Ieova ina ua salamō tagata Nineva? Na mulimuli ane tusi Iona e faapea: “Ua silafia e le Atua moni a latou galuega ina ua liliuese i latou mai i o latou ala leaga; ona suia lea o le filifiliga a le Atua moni e tusa ma le malaia na ia fetalai ai e faaoo iā i latou; ma e leʻi faaooina i ai le malaia.”—Iona 3:10.
11 Po o le uiga o lenei mea e faapea na manatu Ieova sa sesē lana faamasinoga iā Nineva? E leai. Ua taʻua i le Tusi Paia e tonu le faamasinoga a Ieova. (Faitau le Teuteronome 32:4.) Sa taofia le toʻasā amiotonu o Ieova faasaga iā Nineva. Sa ia mātauina le suiga i na tagata ma ia silafia, ua lē talafeagai le faasalaga lea na ia manatu e faaoo iā i latou. Na silafia e Ieova na tatau ona faaalia le alofa mutimutivale.
12, 13. (a) Na faapefea ona faaalia e Ieova lona fetuutuunaʻi ma le alofa mutimutivale? (e) Aiseā e faapea atu ai e lē sesē le valoaga a Iona?
12 O Ieova e lē o se Atua e pulepuletutū, lē alofa, ma sauā, e pei ona masani ona faamatala ai e taʻitaʻi lotu. Nai lo lea, o ia o se Atua e fetuutuunaʻi, ma alofa mutimutivale. Pe a filifili o ia e faaoo le faasalaga i luga o tagata amioleaga, e muamua ona ia faaaogā ē ua fai ma ona sui i luga o le lalolagi ina ia lapataʻia tagata, auā e fia silasila mai i tagata amioleaga o latou faia le mea na faia e tagata Nineva—o le salamō ma sui o latou ala. (Eseki. 33:11) Na fetalai Ieova i lana perofeta o Ieremia: “O so o se taimi ou te tautala atu ai faasaga i se atunuu ma se malo ina ia liaʻiina, ma lepetia, ma faaumatia, ma afai e liliuese lenā atunuu mai i ana amioga leaga na ou fai atu ai, ona toe sui ai lea o loʻu manatu i le malaia na ou manatu e faaoo i ai.”—Iere. 18:7, 8.
E fia silasila mai le Atua ua salamō tagata amioleaga ma suia o latou ala, e pei ona faia e tagata Nineva
13 Pe na sesē le valoaga a Iona? E leai; sa lapataʻia ai tagata e pei ona finagalo i ai Ieova. Sa faavae lenā lapataʻiga i ala leaga o tagata Nineva, lea na mulimuli ane suia. Pe afai e faaauau pea tagata Nineva i o latou ala leaga, o le a faaoo i ai e le Atua le faasalaga lava lenā iā i latou, ma o le mea tonu lava lenā na tupu mulimuli ane ai.—Sefa. 2:13-15.
14. Na faapefea ona tali atu Iona i le alofa mutimutivale na faaalia e Ieova iā Nineva?
14 Sa faapefea ona tali atu Iona ina ua lē oo mai le faaumatiaga i le taimi na ia faatalitalia? Tatou te faitau ai e faapea: “Ae ua matuā leaga lava lenei mea iā Iona, ma ua matuā ita tele ai o ia.” (Iona 4:1) Sa oo lava ina tatalo atu Iona i se auala e pei ua ia aʻoaʻi atu i le Atua! Sa mafaufau Iona e faapea sa tatau ona ia nofo i lona aiga, i lona laueleele. Na ia faapea atu ua leva ona ia iloa o le a lē faaoo maia e Ieova le faaumatiaga o Nineva, ma faaaogā lenā tulaga o se faamolemolega i lona sola i Tasesa i le taimi muamua. Ona ia tatalo atu lea e faapea, e sili pe a oti nai lo le ola.—Faitau le Iona 4:2, 3.
15. (a) O le ā na ono popole i ai Iona? (e) Na faapefea ona fesoasoani Ieova i lana auauna lotomafatia?
15 O le ā sa popole i ai Iona? E tatou te lē iloaina mea uma sa i lona mafaufau, ae ua tatou iloa na ia folafola atu le faasalaga i tagata uma o Nineva. Sa latou talitonu iā te ia. Ae o lea ua leai se faasalaga e oo iai. Pe sa popole o ia ina neʻi faifai ane tagata, pe taʻua foʻi o ia o se perofeta pepelo? Po o le ā lava le tulaga, ae e leʻi fiafia o ia i le salamō o tagata ma le alofa mutimutivale o Ieova. Nai lo lea, e foliga mai sa faanoanoa, ma manatu ua taʻuleagaina o ia. Peitaʻi, sa silasila mai Ieova, le Atua alofa mutimutivale, o loo iai pea se uiga lelei o lenei tane lotomafatia. Nai lo le faasalaina o Iona ona o lona lē faaaloalo, na fesili atu Ieova iā te ia i se fesili agalelei ma faatupu manatu e faapea: “Pe e iai se māfuaaga talafeagai o lou ita?” (Iona 4:4) Pe na tali atu Iona? E lē o taʻua mai i le Tusi Paia.
16. O ā nisi o tulaga e tatou te lē ono ioe ai i le finagalo o le Atua, ma o le ā e tatou te aʻoaʻoina mai i le faataʻitaʻiga a Iona?
16 E faigofie lava ona tatou faamasinoina Iona i ana gaoioiga, ae e ao ona tatou manatua e faigofie i tagata lē lelei atoatoa ona lē usitaʻi i le Atua. E ono manatu nisi sa tatau iā Ieova ona taofia le tupu o se faalavelave, pe e faalaa mai loa e aumaia se iʻuga i lenei faiga o mea a le lalolagi. O lea, ua faamanatu mai i le tala iā Iona, pe afai e iai se taimi e tatou te lē ioe ai i se faaiʻuga e faia e Ieova, e tatau ona manatua e sili atu le silafia o Ieova, nai lo o i tatou.
Le Auala na Aʻoaʻo Atu ai e Ieova se Lesona iā Iona
17, 18. (a) O le ā na fai e Iona ina ua ia tuua Nineva? (e) Na faapefea i le vavega a Ieova i le laau o le kikaiona ona aafia ai Iona?
17 Sa lē fiafia le perofeta ma tuua Nineva ae alu atu i le itu i sasaʻe, i le mea o loo iai ni mauga lea e mafai ona iloa atu ai le aai. Ua ia faia se tamaʻi fale ma nofo ai e faatalitali ma vaavaai atu i Nineva. Atonu sa malosi pea lona talitonuga o le a faaumatia le aai. O le a faapefea ona aʻoaʻo e Ieova lenei tane lotomaaa ina ia alofa mutimutivale?
18 I le pō, na faapogaia ai e Ieova se kikaiona e tupu aʻe. Ina ua ala aʻe Iona, sa ia vaaia ai lenei laau ua ola lauusiusi ma ona lau ua lautetele, e malu ai mai le aasa o le lā. “Ona matuā fiafia ai lea o Iona” ona o le laau, atonu na vaai i le iai faavavega o le laau o se faailoga o le faamanuia ma le finagalo malie o le Atua iā te ia. Peitaʻi, sa iai nisi mea na finagalo Ieova e fai nai lo le tau ina laveaʻi o ia mai le vevela o le lā ma lona ita lē tatau. Sa ia finagalo ia pāʻia le loto o Iona. Ona faaaogā lea e le Atua o se anufe e na te ʻatia le laau ma pē ai. Ona ia aumaia lea o “se matagi vevela mai i sasaʻe” ma ua “toetoe a matapogia” Iona i le vevela. Ona amata foʻi lea ona toe mafatia Iona, ma ua ia faatoga atu i le Atua ia oti o ia.—Iona 4:6-8.
19, 20. Na faapefea ona feutagaʻi Ieova ma Iona e faatatau i le laau o le kikaiona?
19 Ona toe fesili atu lea o Ieova iā Iona, po o talafeagai lona ita i lenei taimi ona o le pē o le kikaiona. Nai lo le salamō, sa taʻutonuina e Iona ia lava e ala i le faapea atu: “E iai le māfuaaga talafeagai ua ou ita tele ai, o lea sa ou manaʻo ai ou te oti.” Ua oo nei loa i le taimi mo Ieova e faamatala manino atu ai le lesona.—Iona 4:9.
20 Sa talanoa le Atua iā Iona, e ala i le faapea atu sa lē fiafia le perofeta i le pē o le laau lea na tupu aʻe i le pō e tasi, le laau lea e leʻi totōina pe faatupu e Iona. Ona fetalai mai lea o le Atua e faapea: “A o aʻu, pe e lē tatau ea ona ou manatu mamafa iā Nineva le aai telē, o loo iai tagata e sili atu i le toʻaselau lua sefulu afe, o ē e lē iloa le eseesega o o latou lima taumatau ma o latou lima tauagavale, atoa ma le tele o manu lalata?”—Iona 4:10, 11. *
21. (a) O le ā le lesona na aʻoaʻoina e Ieova iā Iona? (e) E faapefea ona fesoasoani le tala iā Iona e tatou te faia ai se iloiloga faamaoni o i tatou lava?
21 Po o e malamalama i le uiga o le talafaatusa? E aunoa ma se mea na faia e Iona ina ia tupu aʻe ai lenā laau. Ae i le isi itu, o Ieova o le Puna o le ola mo na tagata Nineva ma na ia faatumauina lo latou ola, e pei foʻi ona ia faia i isi foafoaga ola uma i le lalolagi. E faapefea la ona sili atu ona tāua iā Iona se laau e tasi, nai lo o soifua o tagata e 120,000 faatasi ai ma a latou lafumanu? Atonu na faataga e Iona ona mafaufauga manatu faapito ina ia taʻutonuina ai o ia. Aemaise, e pau le māfuaaga na ia fiafia ai i le laau ona sa aogā iā te ia. O lona lē fiafia iā Nineva na faavae i uunaʻiga manatu faapito—o se naunautaʻiga faamaualuga ia faamaonia o ia e saʻo. Atonu e fesoasoani le tala iā Iona e tatou te faia ai se iloiloga faamaoni o i tatou lava. O i tatou uma e aafia i le uiga o le manatu faapito. O lea, e tatou te faafetaia ai Ieova, ona o lona faapalepale a o ia aʻoaʻoina i tatou ina ia faaalia le agalelei, alofa mutimutivale ma le lē manatu faapito.
22. (a) Na faapefea ona aafia Iona i le faatonuga atamai a Ieova e tusa ai o le alofa mutimutivale? (e) O le ā le lesona e tatau ona tatou aʻoaʻoina?
22 Pe na aʻoaʻoina e Iona se lesona mai le mea na tupu? O loo faaiʻu le tusi o Iona i le fesili a Ieova. Atonu e manatu nisi o le ʻaufaitio e leʻi tali atu lava Iona. Peitaʻi, o le mea moni, o loo iai lava i le tusi le tali. E iai faamaoniga e iloa ai sa tusia e Iona le tusi ua faaigoa i lona igoa. Seʻi tau ina manatu i lenā perofeta, ua toe oo atu ma le saogalemu i lona nuu ma tusia lenei tala. E mafai ona tatou faaāta i le mafaufau se tane ua matua, e atamai, lotomaulalo, ma o loo lūlū lona ulu a o ia faamatala mai ana mea sesē, o lona fouvale, ma lona lotomaaa ma musu e faaalia le alofa mutimutivale. E manino mai, sa aʻoaʻoina e Iona se lesona mai i le faatonuga atamai a Ieova. Sa aʻoaʻoina o ia ina ia alofa mutimutivale. Po o le a tatou faia foʻi faapea?—Faitau le Mataio 5:7.
^ pala. 6 Pe a faatusatusa atu iā Samaria, le laumua o Isaraelu, atonu pe tusa ma le 20,000 i le 30,000 tagata sa nonofo ai i aso o Iona—e itiiti ifo i le kuata o le faitau aofaʻi o tagata Nineva. I le taimi o le manuia po o le malosi o Nineva, atonu o se aai aupito i telē i le lalolagi.
^ pala. 8 Atonu e foliga mai e uigaese lenei faamatalaga, peitaʻi sa tupu muamua i taimi anamua. Sa tusia e le tusitala o talafaasolopito Eleni o Herodotus e faapea, na faaalia le faavauvau o tagata Peresia anamua i le maliu o se taʻitaʻiʻau iloga, e ala i le faaaofia ai o a latou lafumanu i a latou aganuu o le faavauvau.
^ pala. 20 O le fetalaiga a le Atua e lē iloa e tagata le eseesega o o latou lima taumatau ma o latou lima tauagavale, o lona uiga sa pei i latou o tamaiti e lē amanaʻia tapulaa a le Atua.


text:
Po o Aʻoaʻo e le Tusi Paia le Manatu, ‘A Faasaoina Loa, Ona Faasaoina ai Lava Lea’?
Tali a le Tusi Paia
E leai, e lē o aʻoaʻoina ai le aʻoaʻoga e faapea, ‘a faasaoina loa, ona faasaoina ai lava lea.’ O se tagata ua ia maua le faaolataga e ala i le faatuatua iā Iesu Keriso, e mafai ona leiloa lenā faatuatua ma le faaolataga. O loo faapea mai le Tusi Paia, ina ia faatumauina le faatuatua e manaʻomia ai ni taumafaiga malolosi, ma ia matuā “finafinau.” (Iuta 3, 5) Na ta’u atu i uluaʻi Kerisiano ua uma ona talia Keriso e faapea: “Ia faaauau ona outou galulue mo lo outou faaolataga, i le mataʻu ma le gatete.”—Filipi 2:
E lē faamaonia e fuaiupu o le Tusi Paia le aʻoaʻoga ‘a faasaoina loa, ona faasaoina ai lava lea’
O loo lapataʻi mai le Tusi Paia e faasaga i agasala matuiā lea e taofia ai se tagata mai le ulu atu i le Malo o le Atua. (1 Korinito 6:
9- 11; Kalatia 5: 19- 21) O lea la, afai e tumau pea le faaolataga, o le a lē aogā la lenei lapataʻiga. Nai lo lea, ua faaalia i le Tusi Paia e mafai e se tasi ua faasaoina ona toe paʻū ma toe foʻi atu i le faia o agasala matuiā. O se faataʻitaʻiga, o loo faapea mai le Eperu10:26: “Afai ua tatou faia pea le agasala ma le loto i ai ina ua uma ona tatou talia le poto saʻo i le upu moni, e lē toe iai se taulaga mo a tatou agasala.”—Eperu 6: 4-6; 2 Peteru 2: 20- 22.
Na faamamafa e Iesu le tāua o le faatumauina o le faatuatua e ala i le aumaia o se talafaatusa lea na ia faatusa ai o ia i se vine, aʻo ona soo o lālā o le vine. O nisi o i latou na faaalia lo latou faatuatua iā te ia i nisi taimi, e ala i fua latou te fuaina mai poo a latou gaoioiga, ae mulimuli ane lē taulau ona latou faia faapea ma ‘e lafoaʻi ese e pei o se lālā (e lē fua),’ ma mou atu ai lo latou faaolataga. (Ioane 15:
1-6) Na faaaogā foʻi e le aposetolo o Paulo se talafaatusa faapena i lona faapea mai o Kerisiano uma e lē tumau i le faatuatua “e salaeseina foʻi.”—Roma 11:17- 22.
Ua faatonuina Kerisiano “ia faaauau ai ona outou mataala.” (Mataio 24:42; 25:13) O i latou e paʻuʻū atu i le tau tulemomoe faaleagaga, pe i le faia o “galuega o le pogisa” poo le lē faatinoina atoatoa o galuega na faatonu e Iesu, o le a mou atu lo latou faaolataga.
—Roma 13:11- 13; Faaaliga 3: 1-3.
E tele mau o le Tusi Paia e faaalia ai o i latou ua faasaoina e tatau ona tumau faamaoni seʻia oo i le iʻuga. (Mataio 24:13; Eperu 10:36; 12:
2, 3; Faaaliga 2: 10) Na faailoa mai e Kerisiano i le uluaʻi senituri lo latou olioli ina ua latou aʻoaʻoina na tumau ma le faamaoni o latou uso tapuaʻi i le faatuatua. (1 Tesalonia 1: 2, 3; 3 Ioane 3, 4) Pe e talafeagai le faamamafa mai e le Tusi Paia ia tumau ma le faamaoni, pe afai o i latou e leʻi tumau o le a faasaoina foʻi?
Na lagona e le aposetolo o Paulo e faapea sei vaganā le oti ona ia mautinoa lea o lona faaolataga. (2 Timoteo 4:
6-8) I lona olaga sa iai muamua na ia iloa ai, e na te ono misia lona faaolataga pe a ia faamalieina ona tuʻinanauga faaletino. O lea na ia tusi ai: “Ou te tatuʻi loʻu tino e fai ma pologa ina neʻi taʻuleagaina aʻu, ae sa ou talaʻi atu i isi tagata.” —1 Korinito 9: 27; Filipi 3: 12- 14.


text:
Toe galulue tagata matutua to’a 72 na vaea
O le Aso Gafua o le vaiaso fou lea ua faamoemoe e toe fo’i ai le to’a 72 o tama ma tina matutua na faamuta i le lua vaiaso talu ai le polokalame sa galulue ai, ina ua talia e le malo tele le talosaga a le Faatonu o le Ofisa o Tagata Matutua (TAOA), mo se avanoa e toe faaauau ai ona galulue nai tama ma tina matutua i le polokalama mo le isi tausaga atoa.
Na faamaonia mai e le Faatonu o le TAOA i le Samoa News lea tulaga ina ua fesiligia o ia i le taeao ananafi.
Saunoa le afioga Faafitu Pita Tauanuu e faapea, o le vaiaso na te’a nei na tuuina atu ai sana talosaga i le Ofisa o le malo tele, lea o lo o faatupeina mai le polokalama o lo o galulue ai le silia i le toa 3,000 o tagata matutua, mo se avanoa e toe galulue ai le toa 72 o tama ma tina matutua ua lua vaiaso talu ona faamalolo, ina ua latou ausia taimi faatapulaa mo le polokalama.
“O se tala fiafia lenei mo nai tama ma tina matutua, ina ua talia le talosaga e toe faaauau ai la latou tautua i le polokalame mo le isi tausaga atoa,” o le saunoaga lea a Tauanuu.
E fetaui lava le taunuu mai o lenei tala fiafia mo nai tagata matutua, ae faatulaga loa e le afioga i le alii Senatoa ia Velega Savali Jr le iloiloga a le Komiti o le Faagaioia o le malo i le taeao nei, e fesiligia ai nisi o mataupu o loo fia malamalama ai le atunuu, e aofia ai ma le mataupu i tagata matutua ua faamalolo mai a latou galuega.
O le itula e 9:30 i le taeao nei lea ua faamoemoe e iloiloina ai e le Komiti a le Senate le mataupu a le TAOA, ma ua faamoemoe o le alii faatonu ia Tauanu’u lea ua faamoemoe e molimau i lea iloiloga.
Saunoa Velega o ia o le taitaifono o le komiti, e fia malamalama le komiti i le mafuaaga ua ala ai ona faamuta le tautua a i latou e toa 72 sa galulue i le polokalame, ae fia foi se tupe e manaomia ona totogi ina ia mafai ai ona toe faaauau le tautua a i latou ua vaea.
O le agaga o le alii Senatoa o Velega, afai e manaomia e le TAOA se isi tupe ina ia mafai ai ona faaauau le tautua a i latou ua faamalolo, o le a taumafai le Fono e saili se fesoasoani mo latou nei.
“E le tatau ona tulai mai se tulaga faapea i le polokalame a tagata matutua, aua e le o ni tupe tetele o loo latou maua, peitai afai ua faamuta, o lona uiga ua aafia foi nai o latou aiga,” o le saunoaga lea a Velega.
Saunoa Faafiti, o le polokalame e taua o le Title IV lea o loo galulue ai le silia i le 3,000 tagata matutua i le TAOA, e na o le 48 lava masina le umi e galue ai le tagata i le polokalame ma faamuta, ona tuu lea o le avanoa i isi tagata o loo i luga o le lisi faatalitali latou te faatutumuina avanoa o i latou o le a malolo.
Ina ua faalauiloa e le TAOA le faamalolo o i latou e toa 72 i le lua vaiaso talu ai, na folafola mai ai ma le toe faatutumuina o avanoa nei mai ia i latou o loo i ai i le lisi faatalitali, peitai na saunoa Faafiti, o le a leai ni avanoa e faatutumu aua o lea o le a toe foi i latou na vaea i a latou galuega sa galulue ai.
O nisi o galuega sa galulue ai i latou nei e aofia ai le aoaoina o fanau aoga i le gaosia o mea taulima, lalagaina o fala, ili, taulima ma isi lava ituaiga galuega taulima, aemaise ai foi le aoaoina o fanau aoga i le aganuu a Samoa.
O le taeao nei i le itula e 9:00 ua faamoemoe e feiloai ai le Ofisa o le TAOA ma tagata matutua uma sa faamalolo, e faailoa i ai le tala fiafia e uiga i le toe faaauauina o le polokalame.
Ina ua fesiligia e le Samoa News nisi o tagata matutua i le aso ananafi e uiga i le toe faaauauina o le polokalame, o isi sa le talitonu ae o isi sa na o le sioa ua le mau gagana.
“E mo’i lau tala alii Samoa News,” o le tala lea a le isi tina matua sa vaea mai i le polokalame ina ua fesiligia e le Samoa News i le aso ananafi.
“Faafetai pe afai o se tala lena a le matou faatonu, ou te tau le alu foi la i le fono taeao (nei) aua o lea ua maua le au o le paipa, faafetai ua tali mai le Alii i talosaga,” o le tala fiafia lea a si tina lea.


text:
Faʻafouina backlinks e taua mo soʻo se pisinisi i le initaneti. E matua popole lava le 'upega tafaʻilagi i luga oa latou' upega tafaʻilagi aua e mafai ona fesoasoani i taumafaiga a le SEO ma faʻapipiʻi se upega tafaʻilagi. I lenei malamalama o faʻamaumauga Google mulimuli, na fefefe tagata o le uepisaite e faia ni backlinks maualalo maualalo aua e mafai ona mafua ai le tuʻuina ifo o tulaga ma isi faʻasalaga faʻasalalauga a Google. O le mafuaʻaga lea o loʻo sailia ai e 'au upega tafaʻilagi ia upega tafailagi maualuga a le PR e fausia ai backlinks i latou. O le numera o ia faʻasalalauga faʻasalalau faʻatagaina e faʻamapulaʻa, ma e faigata tele ona maua avanoa avanoa mo fesoʻotaʻiga mai ia i latou. Ae peitaʻi, afai e le mafai e lau kamupani ona fausia ni pisinisi vavalalata ma luga o uepisaite maualuga a le PR, e le o se mafuaaga e auai ai i le vaʻaia o le faʻaogaina o vaʻaia spammy. Nai lo lena, e tatau ona e vaavaai mo nisi auala sili atu ona taufaasese e faia ai i luga PR backlinks. I lenei tusiga, o le a tatou talanoaina le auala e maua ai backlinks mai le PR10 site Wikipedia.
I le gasologa o tausaga, ua avea Wikipedia ma faafitauli ogaoga mo le toatele o maketi aua e toetoe lava a le mafai ona faʻaaogaina lenei punaoa i Google. Ae ui i lea, o lenei tauvaga faʻavavau e mafai ona aumaia le manuia mo lau pisinisi i le tulaga o le lelei o fesootaʻiga. O Wikipedia e mafai ona faʻaaogaina e tagata maketi failafaga e fesoʻotaʻi uma ai ma le suʻesuʻeina o le 'au suʻesuʻe ma fesoasoani i le misiona a le lalolagi sili ona tele aʻoaʻoga.
E masani ona le malamalama tagata i le matafaioi o backlinks i Wikipedia. O le toʻatele oi latou e manatu e lava le faʻaopoopoga o la latou sootaga i le "sootaga i fafo" pe afai o le anotusi e talafeagai i la latou upega tafaʻilagi. Ae ui i lea, i le mea moni, e leai se aoga. Afai ei ai sau auala atamai e faʻaopoopo ai lau backlinks i Wikipedia, o le a aumaia ia oe le tele o taunuuga lelei. I se isi itu, e mafai ona mafua ai le tele o mataupu, e aofia ai le i ai o lau lisi faaopoopo ua lisiina e pei o le sipuni ma faasaina mai Wikipedia.
I totonu o lenei tusiga, o le a ou faʻasoa atu ia te oe nisi o faiga sili ona lelei i luga o le backlinks Wikipedia. O lea la, afai e saʻo le faia, e mafai pea ona avea ma faʻamanuiaga sili i lau suʻesuʻega o suʻesuʻega i luga o le saite.
Faʻafefea ona suia suiga i Wikipedia i le sefulu tausaga talu ai?
Na faʻalauiloaina Wikipedia i le 2001 e avea ma punaoa telefoni aoga i le lalolagi. I lena taimi o backlinks faʻatau mai ma isi spammy sootaga sootaga faʻapitoa e le o se lauiloa tele. O le mafuaaga lena na faatagaina ai tagata uma e faia ni backlinks dofollow i Wikipedia. Ae ui i lea, o le mamafa mamafa o Wikipedia o Wikipedia ma ona backlinks, sa vave ona osofaʻi ai webmasters i le SEO aafiaga. Talu mai lena taimi, ua suia e Wikipedia se uiga faaalia i le faia o backlinks dofollow i ona itulau. Ina ia puipuia le osofaʻi o osofaʻiga aisa ma taʻiala a Google, e mafai e Wikipedia ona tuʻuina nofoa e tasi e le faʻafeiloaʻi ai soʻo se meainu. E le gata i lea, o Wikipedia e faia se lisi o le lisi ma se faʻamoemoe e poloka ai vaega na latou manatu o le spam.
E ui lava o le backlinks nofollow e itiiti le aafiaga i le SEO nai lo le dofollow, o Wikipedia resitaraina o nisi ia o mea aupito sili ona manaomia i se maketi maketi. E mafai ona faʻamatalaina i luga o le itulau PageRank o lenei punaoa ma Google uiga saʻo ile sootaga mai lenei punavai.